«Солиқ ва божхона хабарлари» газетасининг 2019 йил 8 январь 01-02-сони - Gazeta.Norma.uz\n«Солиқ ва божхона хабарлари», №01-02, 2019й. 8 январь\nҲар қандай инсоннинг ҳаётдан рози бўлиб яшаши – бизнинг бош мақсадимиздир\nБир йил муқаддам мамлакатимиз тарихида илк марта Ўзбекистон Республикаси Президентининг Олий Мажлисга Мурожаатномаси тақдим этилган эди. Янги 2019 йил арафасида давлатимиз раҳбари парламентга навбатдаги Мурожаатномани тақдим этди. Унда 2018 йилда амалга оширилган ишлар ва 2019 йилга мўлжалланган режалар, Ватанимизнинг ички ва ташқи сиёсатидаги асосий тамойиллар баён этилган.\nСуд орқали ундириладиган солиқлар бўйича энг кам қарз 25%га оширилди\nПрезидентнинг 26.12.2018 йилдаги ПҚ–4806-сон қарори билан ундирувни солиқ тўловчиларнинг мол-мулкига қаратиш учун солиқ бўйича қарзларнинг энг кам миқдорлари тасдиқланди.\nДавлат ерни олиб қўйган бўлса, зарарни ким қоплайди\nВазирлар Маҳкамаси Давлат ва жамият эҳтиёжлари учун ер участкаларининг олиб қўйилиши муносабати билан жисмоний ва юридик шахсларга етказилган зарарларни қоплаш бўйича марказлаштирилган жамғармалар маблағларини шакллантириш ва улардан фойдаланиш тартиби тўғрисида низомни тасдиқлади (ВМнинг 26.12.2018 йилдаги 1047-сон қарори).\nАниқлаштирилган ҳисобот топширинг\nМустақил текширув ўтказилган пайтда барча ходимлар бўйича чорак учун ЖШДС ортиқча ҳисоблангани аниқланди. Ҳисобланган ЖШДСнинг камайтирилиши (сторно қилиниши) электрон солиқ ҳисоботида қандай акс эттирилади?\nМуассиснинг беғараз ёрдами\nТоварни Россиядан импорт қиламиз, контрактда FCA шартлари қайд этилган. Муассис Россиядан Тошкентга юк ташиш бўйича беғараз ёрдам беришни таклиф қилди. Муассис – жисмоний шахс Ўзбекистонда яшаш гувоҳномасига эга бўлган чет эл фуқароси. Солиқни тўлаб, ушбу ёрдамни қабул қилишга ҳақлимизми?\nНорезидент хизматлари: солиқ оқибатлари\nКомпаниямиз Қирғизистон фуқароси билан консалтинг хизматларига фуқаролик-ҳуқуқий тусдаги контрактни тузмоқда. У хизматларни кўрсатиш учун Ўзбекистонга келмайди, амалда ватанидан туриб хизматларни кўрсатади. Халқаро битим бандлари қўлланилган тақдирда унинг солиқ оқибатлари қандай бўлади? У резидентлигини тасдиқлаш учун қандай ҳужжатларни тақдим этиши керак?\nМол-мулк ва шартномасиз мажбурият бўлмайди\nКорхона турли фирмаларнинг офислари жойлашган ва, албатта, сув билан таъминланган бинода офис хонасини ижарага олади. Яъни балансда ўз биномиз ва, тегишинча, ер солиғи ҳамда мол-мулк солиғи ҳисоблаш учун объект мавжуд эмас. Шаҳар сув таъминоти идораси билан тўғридан-тўғри шартнома ҳам тузмаймиз. Бу ҳолатда корхонада ресурс солиқларини ҳисоблаш ва тўлаш мажбурияти юзага келадими? Солиқ солинадиган база қандай ҳисобланади?\nФормани текинга олдингизми – солиқ тўланг\nКорхона (МЧЖ) боксчилар – жаҳон чемпионларига спорт кийими ва боксчилар қўлқопини текинга бериб, уларга ҳомийлик қилади. МЧЖ спортчиларга бериладиган кийим ва аксессуарлар суммасидан даромад солиғи – 22,5% тўлайди. Чорак тугаганда текинга бериш суммасига ЯСТ ҳам солинади. Иккиёқлама – 22,5% ва 4–5% (ушбу товарлар ўзиники ёки четдан сотиб олинганига қараб) солиқ солиш юзага келади. Бокс бўйича чемпионларда (олтин, бронза, кумуш медаллар, WCB камарлари ва ҳ.к.) солиқлар бўйича имтиёзлар борми? Бокс бўйича жаҳон чемпионлари ЖШДС тўлашдан озод этилганми? Корхона текинга берилган спорт кийимлари суммасини ЯСТ бўйича солиқ солинадиган базага киритмаслиги мумкинми?\nТаннархдан қуйи экспорт: ЯСТ солинадиган базани аниқлаймиз\nКорхона (МЧЖ) жисмоний шахслардан сотиб олинган қишлоқ хўжалиги маҳсулотларини экспорт қилади. Маҳсулотларни сўмга сотиб олиб, ҳаммасини ЭАВда экспорт қилдик. Божхона расмийлаштируви учун зарур ҳужжатлардан ташқари, давлат органларидан ҳеч қандай қўшимча рухсатнома ва хулосалар олмадик. 1. Қишлоқ хўжалиги маҳсулотлари экспорт қилинганда ЯСТ суммаси камаядими? 2. Жисмоний шахслардан сотиб олинган қишлоқ хўжалиги маҳсулотларини сотувчи корхона ЯСТнинг қандай ставкасини қўллайди? 3. Сотиш баҳоси таннархдан паст бўлса, солиқ солинадиган база қандай аниқланади?\nХалқаро шартнома нормаларига кўра\nБуюк Британия (Бирлашган Қироллик – БҚ) фуқароси 2018 йил ноябрда Ўзбекистонга ишлаш учун келди, 2019 йилда Ўзбекистон резидентига айланади (яъни Ўзбекистон ҳудудида 183 кундан ортиқ бўлади), 2018 йилда ундан 20%лик ставкада ЖШДС ушлаб қолганмиз. Ўзбекистонда 183 кундан ортиқ турган резидентлар учун ЖШДСнинг умумбелгиланган ставкасини (шкала бўйича) қайси даврдан бошлаб қўллаймиз? 2018 йил ноябрь–декабрь учун ЖШДСни қайта ҳисоблаш керакми?\nНорезидент кўчмас мулкни ижарага беради\nХорижий компания ЎзР ҳудудида кўчмас мулк – бинога эга. Маҳаллий компания (ЎзР резиденти) уни 1 йилга оператив ижарага олмоқчи. Ушбу бинони риэлтор орқали топдик. Норезидент шартномани курьерлик почтаси орқали жўнатди. Норезидентнинг кўчмас мулкни ижарага бериш фаолияти ЎзР Солиқ кодексининг 20-моддасига мувофиқ доимий муассаса аломатларига эгами?\nҚиймат ошиши оқибатлари\nМЧЖ муассиси – жисмоний шахс устав фондини кўпайтириш учун баҳоланган қиймати 3 500 млн сўм, кадастр қиймати 100 млн сўм бўлган бинони киритмоқчи. Жисмоний шахс мол-мулкни МЧЖ устав фондига ҳисса сифатида берганда қиймат ошишидан даромад юзага келадими? Агар юзага келса, унга қандай ставкада солиқ солинади?\nҚҚСни ҳисобга олиш ҳуқуқи\nТашкилотимиз хом ашёни импорт қилади. Уни божхонада олаётганда ҚҚС тўланган. 2019 йилда ЯСТдан умумбелгиланган солиқларга ўтганда импорт хом ашёни божхонадан ўтказаётганда илгари тўланган ҚҚС ҳисобга олинадими?\nСизга тансоқчи керакми?\nХусусий кадрлар агентлиги ёки аутсорсинг хизматларини кўрсатувчи корхона қўриқлаш фаолияти билан шуғулланиши мумкинми? Ушбу фаолият қайси хизмат турига киради?\nБФҚ қай ҳолда улуш сифатида киритилади\nКорхонанинг асосий фаолият тури улгуржи савдо (ИФУТ – 46450), биологик фаол қўшимчаларнинг (БФҚ) реализацияси билан шуғулланади. БФҚлар дори воситалари ҳисобланмайди. Корхона мижозлари асосан дорихоналар. Корхона таъсисчиси устав фондига БФҚни киритиш орқали уни кўпайтириши мумкинми?\nШартнома – муносабатлар асоси\nОлий таълим муассасалари бошқарув, техник, хизмат кўрсатувчи ва ўқув-ёрдамчи ходимларининг намунавий штатларига белгиланган тартибда ўзгартириш ва қўшимчалар киритилди (АВ томонидан 11.10.2018 йилда 2859-1-сон билан рўйхатга олинган қарорга асосан). Бироқ, Президентнинг 2012 йил 4 июндаги ПҚ-1771-сон қарори асосида ташкил этилган Ўзбекистон Давлат санъат ва маданият институтнинг таркибий тузилмаси ҳамда ундаги ходимларнинг (техник ва ёрдамчи ходимлардан ташқари) чекланган сони тасдиқланган. Ана шу тасдиқланган ташкилий тузилмада молиявий ишлар бўйича проректор лавозими назарда тутилган. Намунавий штатларда эса молиявий ишлар бўйича проректор талабалар сонидан келиб чиқиб ажратилиши белгиланган. Ўзбекистон Давлат санъат ва маданият институти штатлар жадвалига ўзгартириш киритиш керакми?\nМуассисга улушнинг қайтарилиши: солиқ оқибатлари\nЖисмоний шахс, масъулияти чекланган жамият иштирокчиси устав фондига ҳиссасининг 100%ини 85 млн сўмлик ускуна (трансформатор) кўринишида киритди. Мол-мулк капитал қўйилмаларни ҳисобга олувчи 0820-«Асосий воситаларни харид қилиш» счётига кирим қилинди. Ушбу асосий восита 2 йил давомида фойдаланишга киритилмади. 2 йил ўтгач, ушбу иштирокчи муассислар таркибидан чиқиш ва ҳисса миқдорида киритилган мол-мулкни қайтариб олишга қарор қилди. У муассислар таркибидан чиқди ва илгари киритган 85 млн сўмлик ускунани қайтариб олди. Устав фонди унинг улуши суммасига камайтирилди. Маълумот учун: МЧЖ – ЯСТ тўловчиси бўлиб, фойда билан ишлайди. Муассисга устав фондидаги улуши ускуна билан қайтариб берилганда МЧЖ учун қандай солиқ оқибатлари юзага келади?\nДаваль хом ашёга қайта ишлов бериш ҳисоби\nКорхона (МЧЖ) тўқимачилик (тикув) маҳсулотларини ишлаб чиқаради. Ўз ишлаб чиқаришидан ташқари, четда ҳам тикув маҳсулотлари ишлаб чиқарилади. Кийим тикиш учун чет ташкилотга даваль (бизнинг) хом ашё бериш қандай бухгалтерия проводкалари билан кўрсатилади? Кийим даваль (бизнинг) хом ашёдан (материал ва фурнитура) чет тикув корхоналари томонидан ишлаб чиқарилса, ўзи ишлаб чиқарган маҳсулотларга кирадими ёки сотиб олинган ҳисобланадими? Яъни ишлаб чиқариш ставкаси (5%) бўйича ЯСТ солинадими ёки савдо ставкаси (4%) бўйича?\nМаҳсулот қадоғидан ортиқча чиқди\nЧетдан олиб келган маҳсулотимизга декларация расмийлаштириб бўлганимиздан кейин маҳсулот юк ҳужжати ва қадоқдаги миқдоридан ортиқча чиққани аниқланди. Ортиқча чиққан маҳсулотни етказиб берувчига қайтариб бериш учун қандай ҳужжатларни расмийлаштиришимиз талаб этилади?\nБировнинг «салласи»ни кийиб...\nБугунги кунда мамлакатимизда ишбилармонлик муҳитини яхшилаш, тадбиркорлар фаолиятини қўллаб-қувватлаш, уларнинг қонуний ҳуқуқ ва эркинликларини таъминлаш мақсадида бир қатор меъёрий ҳужжатлар, чора-тадбирлар, махсус дастурлар ишлаб чиқилмоқда.\n№52 25 декабрь 2018\n№49 4 декабрь 2018\n№48 27 ноябрь 2018\n№47 20 ноябрь 2018\n№46 13 ноябрь 2018


Мутолаа завқи 08.06.2020 13:44\nҲикоянинг номи “Муҳаббат” деб номланса-да, адибнинг мақсади фақат муҳаббат туйғусини тасвирлаш бўлмаган. Ҳикояда, аввало, муҳаббат баҳонасида инсоний ўзлик масаласи, инсоннинг ўз қадр-қимматини йўқотиб қўймаслиги шарти ҳақидаги мушоҳадалар ўртага ташланади. Шунингдек, киши ғурурини ҳамма нарсадан устун қўйиши кераклиги, ирода, сабот, эзгуликка садоқат, кишидан кўрган яхшиликни унутмаслик каби масалалар ҳам бадиий муаммо тарзида тасвирланади. Аммо санаб ўтилганларнинг бирортаси ҳикоядаги Ватанга бўлган муҳаббат тасвиричалик таъсирчан эмас.\nБош қаҳрамон Тиркашнинг келиб чиқиши ҳақида алоҳида қисм бор. Эътибор берсак, муаллиф бу тасвир билан Тиркашнинг Қосим ота тарбиясига тушиб қолиш тарихинигина ёритмайди. Балки унинг аслида кўчманчи элат фарзанди эканлигини ўқувчига айтади.\nКўчманчи элатлар ҳамиша оташин ишқ туйғусига лиммо-лим қалб эгалари сифатида тасвирланган. “Кай ва Герда” эртагидаги Куз маликаси ва у мансуб бўлган лўлилар қавмини ёдга олиш кифоя: шўх улус, ярим тунга қадар чилдирма чалиб қилинадиган базмлар, рақсга тушиб қўшиқ айтишлар, дунё ташвишларига заррача бепарво, ҳавойи элат кўз олдимизга келади. Тиркаш ҳам худди шундай халқ фарзанди. Бир нигоҳда севиб қолиш, ишқ оташи алангаланишидаги кескинлик, муҳаббатининг тизгинсизлиги унинг томирида оқаётган қонга ишора бўлса ажаб эмас. Ахир Тиркаш кўчманчи лўли қиз Дилорни мажнунларча севиб қолмадими? Қадрдон далалари, унга меҳр кўрсатган одамларни ташлаб Дилорнинг ортидан эргашиб кетишга ҳам тайёр бўлиши унинг аслиятидан дарак бераётгандек.\nТиркашни ўзбек деҳқони – Қосим ота тарбиялаган. У йиллар давомида ўзбеклар орасида ўзбекона яшаган. Зеро, Тиркашнинг ўзи ҳам ўзлигини Тентаксойлик ўзбек ҳисоблайди. Ҳикоянинг бир ўрнида шундай лавҳа бор:\n“У роҳат қилиб ётганида пастдан машинанинг бўғиқ овози эшитилар, кабина эшиги тарақлаб очиларди.\n– Ухлаб қолдингми, ҳой!\nТиркаш шофёрларнинг қўполлигига парво қилмас, ўзини шу қишлоқнинг бир ўзбеги, бир фарзанди ҳисобларди”.\nШунинг учун ҳам, у қишлоқдан тобора узоқлашар экан, унинг юрагини изтироб кемиради. Тентаксойдан узоқлашгани сари қадамининг секинлашиб бориши ҳам, қилаётган ишини гуноҳ деб ҳисоблай бошлаши ҳам, кенг далада чанг-тўзон кўтариб ортга қайтаётган қорамоллар подасини кўрганда кўз ўнгининг қоронғулашиб кетиши ҳам ундаги қандайдир тушунарсиз туйғуларнинг безовталана бошлаганидан далолатдир. Оқибат суюклиси ҳам кўзига кўринмай қолади. Айниқса, Дилорнинг сўнгги сўзлари қаттиқ ботади ва шартта ортига қайтади.\nКелинг ўша нуқтани эслайлик:\n“Тиркаш қишлоқдан чиқиб кетаётганида ҳозиргидек кўнгли ғаш бўлишини ўйламаганди… У Дилорни энди ўзиники деб ўйлар, шу қиз учун дунёнинг нариги чеккасигача боришга ҳам тайёр эди. Лекин қишлоқдан узоқлашган сайин унинг қадами секинлашар, ўзи қилаётган гуноҳини энди тушунаётгандек бўларди. Гўё кимдир кўзга кўринмас нозик, жуда нозик иплар билан уни Тентаксойга боғлаб қўйган-у, бу иплар борган сайин таранг тортилар, яна бир қадам юрса, узилиб кетаётгандай бўларди… Тиркаш тағин бурилиб орқага қаради. Пастда қишлоқни тасмадай ўраб олган сой ялтираб кўринар, аммо уйлар кўзга ташланмас, қуюқ дарахтзор устига оқшом шарпаси қўнганди. Узоқда – катта йўл устида қуюқ чанг кўринди.\n– Пода қайтяпти, – пичирлади у. Бирдан кўз ўнги қоронғулашиб, хотиралар қуюнидан боши айланиб кетди”.\nХўш, Тиркашнинг юрагида уйғонган ғашлик, хотиралар қуюнини уйғотган куч нима эди? Мана шу ўринда муаллифнинг ҳикоядан кўзлаган асл мақсади юзага чиққан, менимча. Чунки, Дилордан фарқли ўлароқ, Тиркашнинг юрагида Ватан туйғуси бор! Тентаксойни ташлаб кетаётганида дилида ғашлик уйғотган ана шу туйғу эди. У шундай қудратлики, Тиркаш ўзи ташлаб кетмоқчи бўлаётган ВАТАНнинг ҳатто подасини ўйлаганда ҳам юрагини ваҳм босади!\nТиркашнинг Дилорга ўтиниб айтган сўзларини эсланг:\n– Қишлоққа қайтамиз! – Тиркаш жуда муҳим, азиз бир нарсани тушунтирмоқчи бўлгандай, қизнинг елкаларидан ушлаб, ўтинч билан силай бошлади. – Илтимос, Дилор, йўқ демагин! Кетишимиздан нима фойда, қаёққа борамиз? Жон Дилор, хўп дегин, – у қизни бағрига босиб, шивирлай бошлади: – Тентаксойга қайтамиз. У ерда менинг отам, ўртоқларим, тракторим бор, биласанми, – у негадир бўғилиб кетди. Томоғига тиқилиб қолган илиқ бир нарсани ютиб, аранг шивирлади, – биласанми, Дилор, у ерда менинг... менинг Ватаним бор.\nСевги соф, мусаффо ва илоҳий хилқат. Аммо дунёда инсон туйғулариданда юксакроқ тушунчалар ҳам бўлади. Киши ўз туйғуларига ўзлигини қурбон қилиши унчалар тўғри иш эмас. Муҳими, инсон ўзлигини унутмаслиги зарур. Тиркаш ўз иродасига таяниб мана шу ҳаёт мувозанатини бузмади. У ўзлигини сақлаб қолди. У энг сўнгги дақиқаларда битта ҳақиқатни англади: Ватанни ташлаб бўлмайди!\nДемак, “Муҳаббат” ҳикоясида нафақат икки инсоннинг бир-бирига бўлган муҳаббати, балки, кишининг ўз Ватанига, туғилиб ўсган диёрига, туз ичган масканига бўлган муҳаббати ҳам тараннум этилган. Ҳикоянинг номи ҳам аслида Тиркаш ва Дилорнинг ўртасидаги севги-муҳаббатни эмас, Тиркашнинг Ватанга бўлган муҳаббатини назарда тутяпти.\n“Муҳаббат” ҳикояси ўзининг юксак бадияти-ю, мисраларида яширин буюк ғояси билан мана эллик йилдирки, ҳамон ўқувчига инсоний туйғуларнинг илоҳийлиги, поклик, ҳаллоллик, вафо ва садоқат каби некбин туйғулар, ва албатта, Ватан туйғусининг муқаддаслиги ҳақида таълим бермоқда.


14:49 / 26.04.2016 1563 pdf Ўқиш режими + -\nНомаи аъмол неча ёшдан ёзилишни бошлайди ва фарзандларининг гуноҳларига ота-оналар ҳам шерикмилар?\nНомаи аъмол ёзишда ёш белги эмас, балки балоғатга етганлик белгидур. Ўғил болаларни балоғатга етиши эҳтилом бўлиш билан яъни тушда булғаниш билан бўлади. Қиз болаларнинг балоғатга етганликлари ҳайз кўриш билан бўлади. Ана шу муддатдан бошлаб номаи аъмолга уларнинг ҳам қилган савобу гуноҳлари ёзилишни бошлайди. Шариат буюрган амалларни қилишга мажбуриятлари ишга тушади. Намоз ўқиб рўза тутишлари ва бош-қа ибодатларни адо этишлари фарзи-фарз, вожиби-вожиб, суннати-суннат бўлади в.х.к. Демак бу ерда ёш асосий омил эмас, асосий омил балоғатга еиганликдур. Кўпинча юртларда ёш билан чегаралаб қўйиш ўзларини ўша вақтдаги одамларига қараб бўлган, мисол учун қизларга 9 ёшдан, ўғил болаларга 12 ёшдан деган нарса тарқалган кўпчиликни ичида, лекин бу бир тахминий ҳолат бўлади. Аслида балоғатга етиш билан инсон мукаллаф бўлади ва балоғатга етиш аввалги айтиб ўтганимиздек ўғил болаларда эҳтилом бўлиши билан, қизларда ҳайз кўриш билан бўлади. Энди фарзандлар тарафидан гуноҳ содир этилган бўлса, ота-оналар уларга тарбия бермасдан ўз масуълиятларини адо этмасдан гуноҳларига рози бўлиб қараб турганликлари маъносида албатта масъул бўладилар. Лекин фарзанд бир ишни қилсаю, ота-она тарбияни қилиб ўзини масъулиятидаги ҳамма нарсани адо этиб қўйган бўлса, фарзанди отасига билдирмай онасига билдирмай қилган гуноҳ бўлса, албатта фарзанд ўзи демак гуноҳини жавобини беради.\n14:48 / 26.04.2016 1617\n14:50 / 26.04.2016 1611\n1925 18:43 / 26.04.2016\n1936 20:49 / 24.04.2016\nCАВОЛ Ислом буюрган ибодатларни, амалларни бажараётганда .Аллох учун қилдим ёки қиляпман, дейилади. Бу миннатга ўхшайди. Ёки банданинг ибодатлари, амаллари Аллох давоми...\n2298 21:20 / 27.04.2016\nСаволАссалому алайкум Халқ орасида сафар ойи кирганда тўй қилиб бўлмайди деган гаплар юради. Бу гаплар ўринсиз эканлигини билсамда аниқ исботини келтириб давоми...\n2713 09:45 / 31.10.2017


Kutubxona - Aziz Nesin. Shafqatli it (hikoya) / Kiril\nSiz shu sahifadasiz: Aziz Nesin. Shafqatli it (hikoya) / Kiril\nАсар номи Шафқатли ит (ҳикоя)\nШафқатли ит (ҳикоя)\nУйимиз катта йўл ёқасида бўлгучи эди. Қиш кунларидан бирида иккинчи қаватдаги дераза ёнида газета ўқиб ўтирардим, олдимда эса қаҳва. Шу пайт кўча томондан ингиллаган овоз эшитилди. Шундай аянчли, шундай ғамнок эдики, газетани ортиқ ўқиёлмадим. Эшикни очсам, жингала-жингала оқ жунли дайди бир кучукча турибди. Мени кўриши билан жонҳолатда инграй бошлади. Аллақаери оғриётганини сездим. Тумшуғини остонага қўйиб, илтижо билан кўзимга тикилди. Дарров ердан кўтариб олиб, уёқ-буёғига разм солиб кўрдим. Бир оёғи лат еган бўлса керак, қонаётган экан. Яраланган жойини яхшилаб ювиб, дори суртдим, кейин оёғини тахтакачлаб, маҳкам боғлаб қўйдим. Анчагача ингиллаб ётгач, кейин тинчиб қолди. Қорни тўйгач, уйқуга кетди.\nОрадан ўн беш кунча вақт ўтгач, тахтакачни олиб ташладим. Боёқиш икки-уч кун чўлоқланиб юрди, кейин яраси бутунлай битиб кетди. Кўҳликкина, шўхроқ кучукча экан, уй ичи билан ҳаммамиз унга қаттиқ боғланиб қолдик. Лекин у кўчага ўргангани учун ҳамиша уйдан қочиш пайида бўлар, бундай пайтларда эса уни кўча-кўйдан тутиб олиб, жойига қайтарардик. Кунлардан бирида итимиз йўқолиб қолди. Шунча қидирсак ҳам топилмади. Кўп афсусландик, лекин илож қанча эди.\nКеласи йил яна ўшандай қиш кунларидан бирида эрта билан дераза ёнида қаҳва ичиб ўтирсам, тўсатдан кўча томондан вовуллаган овоз келди. Негадир бу товуш танишдек туюлди. Дарҳол пастга тушиб, эшикни очдим. Ҳа, худди ўзи... Мени кўриши билан ит думини ликиллатиб, сакрашга тушди. Ёнидаги сап-сариқ баҳайбат шериги тинмай ингилларди. Яқинига бориб қарасам, бир оёғи синган экан.\nҲа, орадан бир йил ўтгандан сўнг ўша дайди итимиз мендан нажот истаб ярадор шеригини олдимга бошлаб келибди.\n"http://www.kutubxona.com/wiki/index.php?title=Aziz_Nesin._Shafqatli_it_(hikoya)_/_Kiril&oldid=15733" dan olindi


Дунёда йўловчидек бўл. - Mehrob.uz\nМақолалар access_time17-январ, 12:36\nАЛЛОҲНИНГ ДЎСТЛАРИ - АВЛИЁЛАРГА ОЗОР БEРИШ\nМақолалар access_time25-октябрь 2018, 13:00\nАллоҳ азза ва жалла айтади: «Мўмин ва мўминаларга…\naccess_time1-январ 2018, 16:18 visibility1759\nАллоҳ субҳанаҳу ва таоло Роҳман сурасида шундай марҳамат қилади:\n«Ер юзидаги барча мавжудот фонийдир, ўткинчиди, аммо улуғлик ва икром соҳиби бўлмиш Роббингизнинг важҳи эса боқийдир».\nДарҳақиқат, умримизнинг бир қисми бўлмиш бу йилимизда қанчалик хайрли, савобли ишлар қилганимиз, ёки гуноҳ ва хатоларга йўл қўйганимиз энди охиратда ўзимизга ҳужжат бўлади. Умрни яхшилик билан ўтказган бўлсак, алҳамдулиллаҳ. Аммо гуноҳ ва хатоларни кўп қилган бўлсак, уларни тўғрилаб олиш учун ҳали имкониятмиз бор. Зeро, инсоннинг умри ниҳоясига етгач, камчликларни тўғрилашнинг имкони қолмайди. Чунки тавба эшиги икки томони бор бўлиб, бири – умумий, иккинчиси – хос эшикдир. Хос тавба эшиги ҳар бир инсоннинг жони ҳалқумига кeлгунича, ғарғара бошлангунича очиқ бўлади. Шунгача тавба қилишга имкон бор. Умумий тавба эшиги эса Қиёмат кунигача очиқ бўлади.\nФотир сурасидаги бир ояти кариманинг маъноси қуйидагича:\n«Улар у ерда «Парвардигоро, бизларни азобдан чиқаргин, токи бизлар қилиб ўтган амалларимиздан бошқача, яхши амалларни қилайлик» дeб фарёд қилурлар. Ахир Биз сизларга эслатма оладиган, киши эслатма олгудeк узун умр бeрмаганмидик? Сизларга огоҳлантирувчи Пайғамбар ҳам кeлган эди-ку! Бас, энди жазоларингизни тотавeрингиз. Золимлар кофирлар учун ёрдамчи бўлмас» дeган жавоб бўлади».\n«Пайғамбар алайҳиссалом елкамдан тутиб туриб, «Дунёда гўё ғарибдeк, йўловчидeк бўлгин», дeдилар.\nШундан буён Ибн Умар розияллоҳу анҳумо ҳар сафар: «Кeч кирса, тонгни кутиб ўтирма. Тонг отса, кeч киришини кутиб ўтирма. Соғлигингда бeморликда қила олмайдиган ишларингни қилиб ол. Тириклигингда вафотингдан кeйин асқотадиган амалларни қилиб қол», дeр эканлар.


18:56 / 04.01.2017\nДунёнинг турли бурчагида бир вазифа устида ҳамкорлик қилаётган олимлар гуруҳи ахборотни ёзиш ва сақлашнинг янги технологиясини ишлаб чиқишди. У оптик дисклардаги ахборотни сақлаш зичлигини миллион марта орттириш имконини беради. Ушбу ишланмани Қозон федерал университети, Лондон империя коллежи ва Ҳарвард университети мутахассислари ихтиро қилишди.\nУларнинг сўзларига кўра, ҳозирда, ахборотни ёзишдаги энг юқори ҳажм кўрсаткичи чекланганига физика қонунлари сабабдир. Унга биноан, ёруғликни, айни қўлланилаётган ёруғлик тўлқини узунлигининг ярмидан кам бўлган ҳудудда жамлаш мумкин эмас. Олимлар эса айнан ушбу чекловни қайтарзда айланиб ўтиш масаласини ҳал этишлари лозим эди. Қозон федерал университети вакили Сергей Харинцевнинг айтишича, ушбу муаммога ечим топилган.\n«Ёзишнинг янги технологиясида ёруғликни бир нуқтага жамлаш маълум бир радиал ва азимутли қутблашга эга бўлган лазерли ёруғликли оптик наноантенналар ёрдамида амалга оширилади. Ахборот ташувчи ҳисобланадиган диск қатлами эса, azo-бўёвчи деб аталувчи оптик анизотропли полимер тасмадан ясалади», - деган Харинцев.\nҲозирда, олимлар ахборот ташувчининг тажриба намунаси устидаа иш олиб боришмоқда. У ахборотни сақлаш зичлигини таъминлай олиши керак. Ахборотни ёзиш технологияси бир квадрат дециметр майдонга 100 терабайт ахборотни ёзиш имконини беради ҳамда мавжуд энг кенг сиғимли қаттиқ дисклар кўрсаткичидан 38 маротаба ортиқ маълумотни сақлашни таъминлайди. Келгусида бу зичлик бир квадрат дециметрга 1 петабайт миқдорига етказилиши айтилмоқда. Бу ҳолда, оддий DVD-дискка ёзиладиган ахборот ҳажми ҳозиргидан бир миллион мартага ортади.\nхотира DVD-диск петабайт\nБиринчи Президент Ислом Каримов хотирасига эҳсон оши берилади


Маънавият юксак тафаккур ва комилликдир - NamanganToday.uz\nSep 8, 2021 - 14:01\nМустақиллик юртимизга, элимизга берилган тенгсиз инъом, имкониятдир. Озод ва обод диёримизнинг бугунги истиқлол ва истиқбол одимларига назар ташлар эканмиз, унда асрий қадриятлар ва урф-одатларимиз ифодасини кўриш мумкин.\n1991 йил. Дунё сиёсий харитасидан она Ўзбекистонимиз суверен давлат сифатида жой олди. Ўтган 30 йиллик тарихан қисқа даврда асрларга тенг янгиланишлар амалга оширилди. Бунинг ифодасинит аълим, маданият, санъат, спорт, қўйингки, барча-барча соҳаларда кўриш мумкин.\nAйниқса, таълимга қаратилаётган эътибор ва яратилаётган имкониятлар, соҳада амалга оширилаётган ислоҳотлар халқимизнинг маданияти, маърифати юксалишига, эртанги кунимиз эгаларининг юксак билим ва салоҳият соҳиблари сифатида баланд марраларни забт этишларига замин яратмоқда.\nОлий таълим муассаларига қамров аввалгидан 5 - 6 баробар ошгани, ёшларимиз имкониятлардан оқилона фойдаланган ҳолда Ватанга, эл-юрт равнақига хизмат қиладиган етук мутахассис кадрлар бўлиб камол топишга интилишаётгани қувонарли. Табиийки, бу давлат ривожланишига асос бўлади.\nНаманган давлат университетининг Юридик факультети, Миллий ғоя ва ҳуқуқ асослари йўналиши ҳарйили 50 дан зиёд пухта билим эгаларини жамият ривожи учун етказиб беради. Aйни пайтда факультетда жами 17 нафар профессор-ўқитувчилар ёш авлод камоли йўлида фаолият олиб бормоқда. Қарийб 166 нафардан зиёд талаба, 10 нафар магистрант улардан илм-фан сирларини пухта ва мукаммал ўрганишмоқда. Мақсадимиз эзгу:ёшларни юксак маънавият, кенг дунёқараш ва тафаккур билан жамиятга етук илму-салоҳият соҳиблари сифатида етиштириш.\nAкмал АБДУЛЛАЕВ, Наманган Давлат университети Юридик факулътет\nмиллий ғоя, ва ҳуқуқ таълими йўналиши катта ўқитувчиси\nApr 11, 2021 42


Одам уриб юборган ҳайдовчи қочиб кетгани...\n12.03.2018 17:15 0 728\nАвторанспорт воситасида пиёдани уриб юбориб, ҳодиса жойидан яширинган ҳайдовчи қўлга олинди, деб хабар бермоқда Тошкент вилоят ИИБ ҳузуридаги Тергов бошқармаси.\nҚайд этилишича, 2018 йил 10 март куни соат 07:30 ларда Бўстонлиқ туманидаги Сойлиқ қишлоғидан Хондойлиқ қишлоғига олиб борувчи автомобиль йўлининг ўнг томон четида эркак кишининг мурдаси тан жароҳатлари билан топилган. Олиб борилган тезкор суриштирув ҳаракатлари давомида 10 март куни соат 07:15 ларда Бўстонлиқ туманида яшовчи, «Максам-Чирчиқ» корхонасида газдан қутқарувчилар отрядида инструктор лавозимида ишлаган Ҳ.А. ўзига тегишли «Матиз» русумли автомашинани бошқараётиб, йўлни кесиб ўтаётган пиёда, Бўстонлиқ туманида яшовчи, нафақахўр Э.У.ни уриб юборган.\nСўнг ҳаёти ва соғлиги хавф остида қолган пиёдага ёрдам бериш ўрнига, ҳодиса содир бўлган жойдан яширинган. Оқибатда пиёда Э.У. олган тан жароҳатларидан воқеа жойида вафот этган.


“Боруссия” Дортмунд футбол академияси қайси жиҳати билан бошқа академиялардан фарқ қилади? / CHAMPIONAT.asia\n00:14Ван Перси яна қадрдон жамоасида тўп тепади 0 23:55Спалетти “Интер”га Витцелни таклиф қилмоқчи 1 23:50Olamsport: Истомин Дубайдаги турнирда иштирок этади, Гандболчиларимиз Эронга ҳам ютқазишди ва бошқа хабарлар 0 22:43“Насаф” ўз сафига сербиялик ҳимоячини қўшиб олди 21 22:22Мақсуд Каримов “Насаф” билан шартнома тузди ва жамоа йиғинида иштирок этмоқда 8 21:572017 йил футболи рақамларда 7 21:28АПЛда стадионларга мухлислар ташрифи қай даражада? 9 20:59Моуриньо Роналдунинг "Манчестер Юнайтед"га ўтишига розилик берди 25 20:38Япония U-23 - Ўзбекистон U-23 - 0:4. Учрашувдан кейинги 10та факт 56 20:32Эмери: "Кавани - тўпурар, Неймар - етакчи" 9 20:04Карикатура: "Барселона" таслим этилди 5 19:36Неймардан чарчаган Кавани Италияга қайтмоқчи 19 19:29Жозе Моуриньо МЮ Санчес трансфери устида ишлаётганини тан олди 10 19:07Алексис Санчес "Арсенал" асосий таркиби эмас, ёшлари билан шуғулланди 6 18:50U23 Осиё чемпионати. Яна бир ярим финалчи аниқланди 27\n“Боруссия” Дортмунд футбол академияси қайси жиҳати билан бошқа академиялардан фарқ қилади?\n06 ноя 17:18\nСўнгги йилларда Дортмунднинг “Боруссия” жамоаси халқаро ареналарда яхши ўйин кўрсатиб келмоқда.\n“Сариқ-қоралар”нинг ўтган мавсумда чемпионлар лигаси финалига қадар етиб боргани - жамоанинг салоҳияти нақадар юқори эканидан далолат бериб турибди. Дортмундликларнинг турли мувафаққиятларни қўлга киритишларида жамоада ёшлар билан ишлашнинг тўғри йўлга қўйилгани ҳам катта аҳамият касб этаётир. Бежизга “Боруссия” Дортмунд футбол академиясидан етишиб чиқаётган ёш истеъдодларга Европанинг кўплаб топ-клубларидан совчилар келаётгани йўқ…\nҲар мавсум бошланиши арафасида бир қатор етакчиларидан ажралаётган клуб уларнинг ўрнини ўз академия тарбияланувчилари билан тўлдиришни уддаламоқда. Шу сабабдан биз бугун сизни Дортмунд супер-клуби бўлажак футбол юлдузларини тарбиялаш тизимининг ўзига хос жиҳатлари билан таништирмоқчимиз.\nДортмундда ёш футболчиларни тарбиялаш жараёнида уларнинг нафақат профессионал спортчи, балки ҳар томонлама шаклланган шахс сифатида вояга етишларига жуда катта аҳамият берилади. Жамоа маъмурияти бу жараённи профессионал тарзда олиб бориш мақсадида Бохум Университети психологлар жамоаси билан ҳамкорлик қилади. Академия мураббийлари ёшларда футболчилик сифатларини шакллантириш борасида иш олиб боришса, психологлар жамоаси уларга ҳар томонлама амалий кўмак беради. Ёш футболчиларни спорт ва унга алоқадор бўлган турли жиҳатлардан тўлақонли тарзда хабардор қилиш психологлар жамоаси бош вазифаси ҳисобланади.\nЖароҳат - футбол оламидаги энг оғриқли нуқта саналади. Шуни инобатга олган ҳолда Боруссия футбол академияси мураббийлари футболчиларга ёшлигиданоқ ўз таналарини чиниқтириб боришни уқтирадилар. Чунки чиниққан тана турли хил жарохатларни осонроқ енгиб ўтади. Бунинг учун махсус машқлар ишлаб чиқилган бўлиб, бу машқлар бош мураббий, жамоа физиотерапевти ва жисмоний тайёргарлик учун масъул бўлган мураббийлар назорати остида ўтказилади. Яна академия тарбияланувчилари қўлига профилактика, тўғри овқатланиш, жароҳатланган пайти қайта тикланиш жараёнида эътибор қаратиш лозим бўлган турли жиҳатлар ҳақида қисқача йўриқномалар бериб борилади.\nU9 - U15 ёш тоифасида психология, педагогика ва жароҳатланишнинг олдини олиш борасида асосан назарий, қисман амалий семинар ва машғулотлар олиб борилади. U17 - U19 жамоаси футболчиларига эса ёшини инобатга олган ҳолда жамоа мураббийлари ҳамда психологлари томонидан юкламалар миқдори орттириб борилади. Бу ёш тоифасидаги ҳар бир ўйинчи учун махсус фитнес тайёргарлик курси ишлаб чиқилиб, дастлаб жамоанинг умумий машғулотлари чоғида бошланувчи ушбу курс кейинроқ футболчига интенсив шуғулланиш учун уйга вазифа тарзида берилади. Бу билан ўйинчининг жисмоний камолоти сари катта қадам ташланади. Қолаверса, ёш футболчининг жавобгарлик ва масъулиятни тўлақонли сезиш ҳисси ривожлантирилади.\nБоруссия нинг ўринбосарлар жамоаси (U23) бўлса асосий жамоага ўтиш учун кўприк вазифасини ўтаб беради. Бу босқичдан ўтиш нафақат жисмоний, балки ҳар томонлама юкасак тайёргарликка эга бўлган бўлажак футбол юлдузларигагина насиб этади.\nbvb.de сайтидан Зохиржон Акрамхонов таржимаси\nБугун, 18 январь куни Қозоғистоннинг Ақтобе вилояти Иргиз туманида... 166


Исроил муваққат бош вазири Эҳуд Олмертнинг маълум қилишича, Исрол халқаро ҳамжамият билан келишган ҳолда ўз чегараларини белгилашни режалаштирмоқда.\n03 июл 2022, Тошкент вақти: 07:12\nИсроил раҳбарига кўра, бунда Фаластин билан маслаҳатлашиш кўзда тутилгани йўқ.\nОлмерт чегараларни белгилаш жараёни келаси сешанба кунги сайловлардан кейин бошланади. Мазкур сайловларда у етакчилик қилаётган Қадима партиясининг ғалаба қозониши кутилмоқда.\nОлмертга кўра, яҳудийлар давлати билан бу масала бўйича музокара қиладиган томоннинг ўзи бўлмаган тақдирда, Қўшма Штатлар ва бошқа йирик давлатлар Исроилнинг бир томонлама равишда чегараларни белгилашига қарши чиқмайди.\nИсроил Фаластин ҳукуматига келган Ҳамас жанггари гуруҳи зўравонликдан воз кечмас ва Исроил давлатини тан олмас экан, Фаластин Мухторияти билан музокара олиб бормаслигини айтмоқда.


2. Ҳисор тизмасининг камёб эндемик ўсимлиги.\nБўйи 30–50 см га етадиган кўп йиллик ўт. Пояси тик, йўл-йўл чизиқли, қалин чалкаш тукли, ўрта қисмидан шохланувчи. Барглари чармсимон, ҳар икки томони қалин тукли. Ёпирма барглари бандли, чўзиқ эллипссимон, деярли бўлинган, тикан тишчали. Саватчаси кенг тухумсимон, диаметри 15–17 мм, тукли. Ўрама баргчалари кўп, қиррали, сиртидагилари пастга қараб эгилган. Тожи пушти. Уруғи кулранг. Июнь–июль ойларида гуллаб, меваси август–сентябрда етилади.\nҚашқадарё вилояти: Қашқадарё ҳавзасида тарқалган.\nТоғларнинг ўрта қисмидаги майда жинс тупроқли ёнбағирларда ўсади.\nҲисор ва Китоб қўриқхоналарида муҳофаза қилинади.


Абу Ҳанифа (Нуъмон ибн Собит ал-Куфий) раҳимаҳуллоҳнинг зеҳн – заковат ва фаҳм – фаросатлари, юксак фазилатлари борасида ўнлаб китоблар ёзилган.\nУ зотнинг ўта аниқ ва теран фикрлари кўп олимларни ҳам ожиз қолдирган. Ҳатто баъзи мухолифлари ҳам ўзи билан учрашгандан сўнг у кишининг ҳақиқатда Худо берган кучли ақл эгаси эканини эътироф этиб, у ҳақида илиқ фикрлар билдирган. Гапимизнинг исботи ўлароқ қуйида у зотнинг ҳаётларида бўлиб ўт ган ибратли бир воқеани зикр қиламиз:\nКуфа шаҳрида обрўли, атрофидагиларга гапи ўтадиган бир адашган кимса бор эди. У ўзича одамларга Усмон ибн Аффон (розияллоҳу анҳу) ислом келишидан олдин яҳудий эди. Ислом келгач ҳам мусулмон бўлмай, яҳудийлигича қолган деган бўлмағур бир даъво қила бошлади...\nУшбу машъум хабар Абу Ҳанифани ҳам четлаб ўтмади. У гапни эшитгач Абу Ҳанифа ҳалиги одамнинг уйига борди ва: “Бир дўстимга қизингизни қўлини сўраб, совчи бўлиб келдим, деди”.\nҲалиги киши: “Хуш келибсиз тақсир, бош устига... Сиздек зотга рад жавоби берилмайди эй Абу ҳанифа! Қизимни – ку албатта бераман, лекин куёв бўлмиш ким экан ўзи?”, деди.\nАбу Ҳанифа: “Қўни-қўшни, маҳалла-кўй орасида обрў-эътибор ли, бой-бадавлат бир киши... Қўли очиқ, ўта сахийки... Ўзлари Аллоҳ азза ва жалланинг каломини ёд олган қори... Туни билан намоз ўқий ди... Худодан қўрққанидан кўз ёши тинмайди...”, деб куёвнинг фази латларини санаб кетган эдилар ҳалиги киши: “Субҳоналлоҳ, эй Абу Ҳанифа, кифоя. Бундай сифатли йигит Амирул-муъмининнинг қизига куёв бўлишга ҳам лойиқ”, деди.\nШунда Абу Ҳанифа: “Лекин, унда сиз билиб қўйишингиз керак бўлган бир хислат (айб) бор”, дедилар. У киши ҳайрон бўлиб:“Нима экан у?!”, деди.\nАбу Ҳанифа: “У яҳудий”, деди.\nҲалиги киши сесканиб кетди ва: “Яҳудий?! Ҳали сиз мендан ўз қизимни яҳудийга беришимни истайсизсизми? Худо ҳаққи, дунёдаги барча яхши хислатларни ўзида мужассам қилган бўлса ҳам унга бер майман”, деди. Шунда Абу Ҳанифа раҳимаҳуллоҳ асосий мақсадга ўтиб:\n“Ўзинг битта қизингни ҳам яҳудийга беришга кўнмайсан ва қаттиқ инкор қиласан-а? Сўнг Расулуллоҳ соллаллоҳу алайҳи васал лам гулдек икки қизларини яҳудийга берган деб даъво ҳам қила сан! Сен бу гапинг билан Расулуллоҳ Соллаллоҳу алайҳи васаллам нинг икки қизларига уйланиб, “Зун-нуройн” яъни, “икки нур соҳиби” деган лақабга сазовор бўлган ҳамда Усмонга никоҳлаб берган иккинчи қизлари ҳам вафот этгач, Расулуллоҳ Соллаллоҳу алайҳи васаллам: “Усмонни уйлантириб қўйинглар. Агар яна қизим бўлга нида эди, албатта, уни ҳам Усмонга берган бўлардим”, деган ва тириклигидаёқ жаннат башорати берилган, қолаверса, 12 йилдан зиёд мўминларнинг амири – Амирул муъминин бўлган зотни яҳудий эди демоқчимисан?”, дедилар. Шунда ҳалиги одам қалтирай бошлади ва адашганини англаб: “Астағфируллоҳ, тавба қилдим. Эй Аллоҳ, бу қилган бўҳтонимни Ўзинг кечир”, дея тавба қила бошлади.\nВоқеани ўқигач ўзингиз ҳам юқоридаги фикрларнинг барчаси ҳақ эканига амин бўлгандирсиз. Дарҳақиқат, Имом Моликнинг: “Абу Ҳанифа мободо масжиддаги устунни тилла дейдиган бўлса, сўзсиз унга далил келтириб беради ва у тилла бўлиб чиқади ҳам”, деган сўзида ҳеч бир муболаға йўқ. Бундай ажойиб услуб кимнинг хаёлига келади дейсиз. Урмай-сўкмай адашган бир кимсани гўзал услуб ила тўғри йўлга солиб қўйдилар. Аллоҳ таоло заковатли мазҳаббошимиз ни Ўз раҳматига олиб, жаннатдаги даражаларини юқори айласин. Aмин...\nҚози Иёс ва бир хоин воқеаси\nУмавий халифаларнинг саккизинчиси Умар ибн Абдул Азиз раҳматуллоҳи алайҳ Иёс ибн Муовия раҳматуллоҳи алайҳни Басрага қози этиб таъйинламоқчи бўлганида, дастлаб у киши хоҳламаган.\nҚози бўлмаслик учун турли баҳоналарни қилиб кўрган. Халифа ҳам ўта фаросатли зот бўлгани учун юртимга адолатли, ҳақдан тоймайдиган кишини қози қилмасам, кўнглим хотиржам бўлмайди деб, сўзида қаттиқ туриб олиб, охири уни қози этиб таъйинлаган. Ҳа, ҳақиқатда Халифа ҳазратлари адашмаган экан. Халқ у киши танлаган қозидан мамнун эди. У бу соҳада етук ақл-заковат ва ноёб иқтидор эгаси экан, ўта чигал масалаларни ақл бовар қилмас услублар билан еча бошлади. Улардан бири қуйидагича бўлган:\nИкки киши унинг олдига бир ишнинг ҳукмини чиқариб беринг, деб келишди. Бири: “Мен бунга омонат қўйгандим. Энди қайтаришини сўрасам, тан олмаяпти”, деди. Шунда қози айбланувчидан бу ҳақда сўради. Айбланувчи ҳеч нарсани тан олмасдан: “Агар даъвогарнинг ҳужжати бўлса, олиб келсин. Бўлмаса, мана мен қасам ичаман”, деди.\n(Шариат бўйича бундай ҳолларда даъвогар даъвоси ҳақ эканига ҳужжат – хат ёки тирик гувоҳлар – келтириши керак. Келтира олмаса, қози айбланувчидан Аллоҳ номи билан қасам ичишини талаб қилади. Қасам ичса, унинг сўзи тўғри экани тасдиқланиб, даъвогар ёлғончи экани маълум бўлади. Агар қасам ичишдан бош тортса, аксинча, даъвогар ҳақ экани ва айбланувчи ёлғон инкор этаётгани аниқ бўлади).\nҚози бу маккор айбланувчига қасам ичказса, ёлғондан қасам ичиб, даъвогарнинг мулкини еб кетишидан қўрқди-да, даъвогарга қараб: “Бу кишига омонатни қаерда берган эдинг?”, деб сўради. Даъвогар: “Фалон ерда”, деди. Қози: “У ерда бирор нарса бормиди?”, деб сўради. Даъвогар: “Бир катта дарахт бор эди. Унинг остида ўтириб, соясида бирга овқатланганмиз. Қайтиш олдидан унга ўша нарсамни бергандим”, деди. Қози: “Сен ҳозир ўша дарахтнинг ёнига бор. Ўша дарахт ўша нарсангни қаерга қўйганингни ва нима қилганингни ёдинга солса, ажабмас. Кейин ёнимга қайтиб келиб, менга айтасан”, деди.\nДаъвогар ўша жойга жўнаб кетгач, қози айбланувчига: “Сен шеригинг келгунича шу ерда ўтириб тур”, деди.\nСўнг қози ҳузурига мурожаат қилиб келган бошқаларга юзланди ва ҳалиги кишини кўз қири билан кузатиб, наригиларни ишларини кўриб чиқа бошлади. Ҳалиги одам анча босилиб, хотиржам бўлиб, ўтган ишларни бироз унутгандай бўлиб турганда, қози дабдурустдан: “Нима дейсан, шеригинг ўша жойга етиб бордими-кан?”, деб савол берди. У ўйламай: “Йўғ-э, нима деяпсиз, у ер бу жойдан анча узоқ”, деб юборди. Шунда қози: “Ҳой бадбахт, ҳали сен молни олган жойингни билиб туриб, омонатни инкор қиляпсанми?! Худо ҳаққи, сен хоин экансан”, деди. Сўнг ҳалиги одам даҳшатга тушиб, қўлтиғидан тарвузи тушиб, қотиб қолди ва хиёнатига иқрор бўлди. Қози уни шериги келгунича қамаб қўйди. Шериги келгач, унга омонатини қайтариб беришга буюрди...\nҲанафий фиқҳий қоидаларнинг инсонпарварлик тамойили\nМаълумки, фиқҳий мазҳабларнинг шаклланишида ижтимоий омилларнинг ўрни ва таъсири бўлган. Хусусан, мазҳаблар шаклланиш ва турли диёрларда ёйилиш жараёнида маълум маънода, ўша ўлка ва жамиятнинг ижтимоий, иқтисодий ва маданий ҳаётидан қисман бўлсада, таъсирланган. Зеро, инсонлар ер юзининг турли минтақа ва иқлим шароитларида яшаганлари боис, уларнинг ҳаёт тарзи, урф-одати, қадрияти ва ўзаро муносабатлари сезиларли даражада бир биридан фарқ қилади. Ислом фиқҳи инсонларнинг мана шу фарқларини ҳам ҳисобга олиб, ҳукмлар, фиқҳий қоидалар ва фатволарда жамиятнинг муаммоларини одилона ҳал этишда муҳим ўрин тутади. Бундай улуғ вазифанинг амалга оширилишида тўрт мазҳаб уламоларининг ўрни беқиёсдир. Хусусан, ҳанафий мазҳаби тарқалган ўлка ва диёрлардаги ерлик аҳолининг ҳаёт тарзи, урф-одати, қадрияти ва ўзаро муносабатларини ҳисобга олган. Албатта, бунда шариатнинг асос қоидаларига амал қилиб иш кўрилган. Биз Ислом фиқҳида муҳим ўрин тутган «ал-Қоваид ал-Фиқҳийя» деб номланадиган қоида ва усуллар тўпламига назар солсак, унинг асосчилари ҳанафийлар эканини кўрамиз. Бошқа мазҳаблар кейинроқ, ушбу қоидалар ва усулларни қабул қилишган.\nДемак, «ал-Қоваид ал-Фиқҳийя» деб номланадиган қоида ва усуллар тўплами бир маънода турли урф-одат ва қадриятлар асосида яшайдиган инсонларни манфаатини ва уларнинг Ислом шариати ҳукмларига мослашишларини осонлаштириш учун асос солингандир. Қуйида, шариатнинг она асослари ва қоидаларига таяниб ишланган «ал-Қоваид ал-Фиқҳийя»дан айримларини мисоллари билан келтирамиз:\nФиқҳий қоидалар Ислом фиқҳи каби инсоний жамиятнинг барча томонларини қамраб олган. Иқтисодий, ижтимоъий, маънавий, маданий ҳаттоки, жиноий ҳуқуқни ҳам ёритишда алоҳида ўрин тутган.\n«Ал-машаққату тажлибу ат-тайсира» – «машаққат енгиллаштиришни келтиради» дейилган қоидада, мусулмонларнинг ҳаёт тарзида учраб турадиган айрим табиий сабаблар туфайли юзага келган муаммо, қийинчилик ва машаққатларни кетказишда Қуръон ва суннат асосида «енгиллаштириш принципи» илгари сурилган. Бунга бақара сурасининг 185-ояти ва Ҳаж сурасининг 78-ояти далил бўлади. Пайғамбар алайҳиссалом ҳам имом Бухорий ва имом Аҳмад ривоят қилган ҳадисда «Аллоҳ таолога диннинг энг маҳбуби тўғри, енгил ва бағрикенгликка асосланганидир» – деганлар.\nМазкур қоидадан уламолар шариатда мавжуд бўлган рухсатлар, енгиллаштиришлар ва бағрикенгликга асосланган ҳукм ва фатволарни ишлаб чиққанлар. Мисол учун, мусофир намозни қаср қилиб ўқиши, маҳсига уч кунгача масҳ тортиш, жума фарз бўлмаслиги, қурбонлик, жамоат ва икки ҳайит намозлари соқит бўлиши, таяммум жоиз бўлиши, улов устида нафл намозга рухсат берилишини келиришимиз мукин. Шунингдек, касаллик сабабли таяммум қилиш жоизлиги, ўтириб, ёнбошлаб, ҳаттоки, ишора билан намоз ўқиш рухсат бўлиши, рамазон куни рўза тутмаслик рухсати, ҳажда боришга қодир бўлмаган бемор ўрнига бировни бадал ҳаж қилидириши, зарурат бўлса, касал киши нопок нарсалар билан муолажа қилиниши рухсатига ўхшаш ҳолатларни зикр жоиз. Табиб зарурат бўлганида, беморнинг авратига назар солиши жозлигини мисол қилишимиз мумкин.\nШунингдек, мазкур фиқҳий қоида асосида мажбур қилинган пайтда, айрим ҳукмларда истисно қилиниши, эсдан чиқарган пайтда ҳам кўпгина шариат ҳукмларида енгиллик берилгани каби масалалар келиб чиқади. Энг асосийси қийинчилик, машаққат ва умумий балво (аксарият йўлиқадиган машаққат) пайтида белгиланган шарий енгиллаштиришларни зикр қилиб ўтиш лозим. Мисол учун, зарурат пайтида либоснинг тўртдан биридан камроғига нажосат текканда намозни жоизлиги, тезак каби ёқилғи сифатида ишлатиладиган нарсаларни ёққанда, кули ҳаром эмаслиги кабилар.\nАбу Ҳанифа раҳимаҳуллоҳ ибодатлар масаласида маданий жамиятларда яшайдиган кишиларни ҳисобга олиб кенг фатволар берганлар. Бошқа мазҳабларда беихтиёр аёлнинг очиқ бадани, эркакнинг очиқ баданига тегса, таҳорати бузилади. Абу Ҳанифа бу масалада бунинг аксини айтганлар.\nЮқорида биз шаръий қоидалардан биттасини келтирдик. Бунга ўхшаган юзлаб фиқҳий қоидаларнинг ҳар бирини тадқиқ қилинса, унда инсонпарварлик ва ижтимоий кафолатга асос солинганини кўрамиз.\nМазкур мисоллардан хулоса қилишимиз мумкинки, ҳанафий мазҳаби, хусусан юртимиздан етишиб чиққан аллома ва фуқаҳолар инсоният тараққиётида, тамаддун ривожида беназир хизматлар қилишган. Бир сўз билан айтганда, бизнинг аждодларимиз исломни қабул қилганларидан сўнг, башарият карвонида инсонпарварлик, ижтимоий адолат ва ахлоқда йўлбошчи бўлдилар, буни уларнинг ёзиб қолдирган асарлари ва хизматларида кўришимиз мумкин.\n Тўлиқ исми – Абу Амр Омир ибн Шуроҳбил ибн Абд аш-Шаъбий ал-Куфийдир. У зот тобеинлардан бўлиб, бир қанча саҳобаларни кўрган. У зот фақиҳ, муҳаддис, ҳофиз бўлган. У зотнинг қуйидаги сўз ривоят қилинган: “Шу кунгача қоғозга бирор нарсани ёзмадим. Бирор киши менга ҳадис айтса, уни ёд олдим ва қайтда айтишини ёқтирмас эдим”.\nСтраница 1728 из 1745


Нью-Йорк Фондлар Биржаси ва АҚШ иқтисодиётининг асосий кўрсатгичи бўлган Dow Jones индекси кеча 30 июнь куни 217 поғона юқорига сакраб, 25 минг 813 бўлди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:24 - Нью-Йорк Фондлар Биржаси ва АҚШ иқтисодиётининг асосий кўрсатгичи бўлган Dow Jones индекси кеча 30 июнь куни 217 поғона юқорига сакраб, 25 минг 813 бўлди\nЭслатиш керакки, 29 июнда Dow Jones индекси 580 поғона юқорига сакраб, 25 минг 596 бўлганди, кеча 30 июнда эса, 217 поғона юқорига сакраб, 25 минг 813 бўлди. Аммо, унутмайликки, бундай кутилмаган ўзгаришлар Dow Jones индексининг зиг-заглик касаллигидир.\nХуллас, Dow Jones индекси сўнги марта жорийдаги йилнинг 12 февраль куни 29 минг 551 га чиқиб, охирги тарихий рекордни ўрнатган эди. Демак, ўша рекорд даражага қайтиб чиқиш учун Dow Jones индекси энди тахминан 3,7 минг поғонага кўтарилиши лозим. Кечагина тахминан 4 минг ҳақида гапирган эдик.


Жон Керри Ўрта Осиёдан нима қидирмоқда?\n03:58 19 Июн 2018\n19:39 29.10.2015 (Янгиланган 09:49 30.10.2015) Ҳавола олиш\nАҚШ Давлат котиби Жон Керри Ўрта Осиёда собиқ Иттифоқнинг беш мамлакатига ташриф буюради.\nАндрей Казанцев, Москва Давлат Халқаро Алоқалар Институти (МГИМО) Таҳлилий маркази директори.\nҚирғизистон ва Ўзбекистон\nЖон Керрининг Қирғизистонга ташрифи АҚШ ва Қирғизистон мунособатларининг мураккаб босқичида бўлиб ўтмоқда. Қирғизистон президенти Атамбаев АҚШга қаратилган адоватли баёнотлар қилмоқда. Ундан ташқари, Қирғизистон Манас аэропортида жойлашган америка ҳарбий базасини ёпди ва Евроосиё Иттифоқига аъзо бўлди. Бу эса, ўз навбатида, ушбу йўналишда Вашингтон сиёсати устидан Москва ғалабасини билдиради.\nУшбу мамлакатда ҳозирги кунда икки мамлакат катта таъсирга эга: Россия ва Хитой. Хитой асосан иқтисодий йўналишда, америка таъсири эса анча сусайган.\nТашрифнинг асосий сиёсий воқеаси Самарқандда бўлиб ўтади. У ерда Керри Ўрта Осиёнинг беш мамлакати ТИВлари билан учрашади. Бу янги формат “С5+1” дейилади, яъни: беш Ўрта Осиё мамлакати ва АҚШ. Ушбу формат регионда сусайиб бораётган АҚШ таъсирини кучайтиришга қаратилган. Ўрта Осиёда Россия ва айниқса Хитой таъсири кучайиб, АҚШни сиқиб чиқармоқда.\nАлбатта, Керри Ўзбекистон вакиллари билан учрашади. Ўзбекистон регионда АҚШдан энг кўп ҳарбий ёрдам олувчи мамлакатлардан бири. Бу эса, Афғонистон шимолидаги нотинч вазиятни ҳисобга олганда — жуда муҳим масала. Вашингтон Тошкентнинг, Россия атрофида ташкил қилинган ОДКБ ва ЕАЭС каби ташкилотларга аъзо бўлмасдан, Москва ва Пекиндан ўз мустақиллигини сақлаб қолишга қаратилган тиришқоқлигига юқори баҳо беради. Шундай бўлишига қарамасдан, Ўзбекистон ҳукумати, АҚШ билан “яқин мунособатлар”га киришишга қарши. Бунинг сабаби, Ўзбекистон ҳукумати, бир неча йил олдин ислом дини экстремистлари томонидан ташкил қилинган Андижон воқеаларида чет давлатларнинг, хусусан АҚШнинг қўли бор, деб баҳоламоқда.\nКеррининг яна бир бекати бу Остона бўлади. У ерда Керри, Америка — Қозоғистон стратегик диалоги доирасида учрашув ўтказади ва Ўрта Осиёнинг дунёдаги ўрни ҳақида гапиради.\nШу ўринда айтиш жоизки, яқинда БМТ саммити вақтида Назарбоев ва Обаманинг учрашуви бўлиб ўтди. Ушбу учрашувдан кейин Обама “Қозоғистон АҚШнинг Ўрта Осиёдаги муҳим ҳамкори” деб эълон қилинди. Қозоғистон, Евроосиё Иттифоқининг энг фаол аъзоси бўлишига қарамасдан, АҚШ билан мунособатларини ўзининг “кўп йўналишли” ташқи сиёсати доирасида сақлаб келмоқда.\nШу ўринда, АҚШ ва Қозоғистон мунособатларини бир сўз билан айтганда “прагматик”, яъни “ҳисоб-китобли” дейиш мумкин. Қозоғистон ва АҚШ мунособатларида ҳеч қандай узоқ муддатли стратегик ҳамкорлик кўзда тутилмаган, гап фақат ўзаро иқтисодий мунособатлар ва регионда хавфсизликни сақлаш масалалари ҳақида кетаяпти.\nАшхобод ва Душанбеда ушбу мамлакатлар раҳбарияти билан учрашув бўлиб ўтади.\nКеррининг Туркманистондаги учрашуви қизиқ натижаларга олиб келиши мумкин. Яқинда Ашхобод ташқи сиёсатга алоқадор бўлган бир неча ҳаракатлар қилди. Кўпчилик ушбу ҳаракатларни АҚШ фойдасига ва Россияга қарши қаратилган деб баҳолади. Путин билан бўлиб ўтган учрашувдан кейин, Қозоғистон президенти Назарбоев, барчани туркман-афғон чегарасидаги нотинчлик безовта қилаётганини айтди. Туркманистон ТИВ бўлса, бу йўналишда ҳеч қандай хавф йўқ деб норозилик нотаси билан чиқди. Кўпчиллик, ушбу кескин намойишкорона дипломатик ҳаракатни, Остонага ўз ўрнини кўрсатиш ва “бизни ишимизга аралашма” дейиш, деб баҳолади. Албатта бу бир томондан Москвага ҳам таалуқли.\nШу билан бир пайтда, Туркманистон ТИВ АҚШда хавфсизлик масалалари бўйича музокаралар олиб борди. Бу борада экспертлар, халқаро бетараф мавқэга эга бўлган Туркманистон раҳбарияти, АҚШдан ўз хавфсизлигига кафолат олмоқчи ва унга жавобан Америкага “Мари-2” ҳарбий аэродромини фойдаланишга топширмоқчи, деган асосли хулосалар чиқаришди. АҚШ узоқ вақтлардан бери ушбу ҳарбий объектга қизиқиш уйғотаётган эди. ундан ташқари Ашхобод “ТАПИ” газ ўтказгичини “қайта тирилтирди”. ТАПИ – Туркманистон – Афғонистон – Покистон – Ҳиндистон мамлакатлари орасида режалаштирилган газ ўтказгич. Уни амалга ошириш учун, албатта, ҳозирги кунда Афғонистонда ягона жидий ҳарбий куч бўлган — АҚШ кафолати керак.\nУстига устак, Туркманистон ҳукуматининг Япония билан маълум даражада “уйин” олиб бориши, ва ТАПИ газ ўтказгичи учун зарур бўлган газ конини Хитой ўрнига Японияга беришга қаратилган ҳаракатлари ҳам, АҚШ томонига қаратилган яна бир қадам сифатида баҳоланмоқда.\nУшбу омиллар асосида, экспертлар орасида шундай хулоса чиқарилди: Ашхобод АҚШдан ўз хавфсизлигига кафолат олиб, Москвадан ҳам Пекиндан ҳам масофа сақлаб турмоқчи. Иқтисоддаги Хитой таъсирини қисман Японияга алмаштирмоқчи. Керрининг ташрифи, ушбу мулоҳазалар тўғри ёки нотўғри эканлигини кўрсатади.\nНима бўлганда ҳам юқорида келтирилган қалтис режанинг амалага ошиши анча мушкул масала, чунки ғарбда “сталин Диснейленди” номини олган мамлакат билан, АҚШ ўзини чамбарчас боғлашига ишониш амримаҳол. Ундан ташқари америкаликларнинг Афғонистондаги вазиятга ва оқибатда “Мари-2” ҳарбий аэродромига ҳам, қизиқиши сусайиб бормоқда. Агар воқеа шу йўналишда кетса, туркман-афғон чегарасида жиддий нотинчлик бўлиши кутилаётган бир пайтда, Туркманистон қимматбаҳо вақтни йўқотиши мумкин.\nТожикистон Евроосиё Иттифоқига кириб Россия билан ўзини боғлаш ёки “кўп қиррали” ташқи сиёсатни сақлаб қолишни ҳал қилаётган бир пайтда, Керри ташриф буюрмоқда. Эслатиб ўтамиз, Тожикистон ОДКБга аъзо бўлиб Россиядан аллақачон хавфсизлик кафолатига эга бўлган. Вашингтон Душанбега “кўп қиррали” ташқи сиёсатни сақлаб қолишборасида турли таклифлар қилиш эҳтимоли жуда катта.\nУмуман олганда Керрининг Ўрта Осиёга ташрифи жуда мураккаб вазиятда ўтмоқда. Яқин кунларгача АҚШ Ўрта Осиё билан “Афғонистон муаммоси” туфайли қизиқаётган эди, энди бўлса Оқ уй сиёсатида Россия масаласи биринчи ўринга чиқмоқда. Хусусан АҚШ сиёсати Россиянинг собиқ Иттифоқ ҳудудидаги таъсирини чеклашга қаратилган.\nШу билдан бир вақтда АҚШ учун Ўрта Осиёда халқаро терроррчиликка қарши кураш ва Хитой таъсирини чеклаш ҳам зарур масалалар қаторидан жой олган.\nМуаллиф нуқтаи назари таҳририят нуқтаи назарига мос тушмаслиги мумкин.\nСамарқанднинг рус архитектураси жойлашган қисмидаги қурилиш ишлари тўхтатилди\nМаҳаллий аҳоли томонидан билдирилган норозиликлардан кейин Самарқанднинг рус архитектураси жойлашган қисмидаги қурилиш ишлари тўхтатилди.\nЧехия Ўзбекистонда трамвай ишлаб чиқаришни йўлга қўйиши мумкин\n"Прагоимплекс" компания вакилларининг ташрифи доирасида ҳамкорлик қилиш битими имзоланди.\nИмом Бухорий мажмуаси 60 гектар майдонда қайта қурилади\nИмом ал-Бухорий мажмуасининг янги лойиҳасига кўра, у ерда бир неча меҳмонхона, савдо ва ҳунармандлик марказлари, деҳқон бозори ва амфитеатр пайдо бўлади.\n19:29Самарқанднинг рус архитектураси жойлашган қисмидаги қурилиш ишлари тўхтатилди\n17:24Японияда зилзила оқибатида уч киши ҳалок бўлди\n16:59ДХХ АҚШ фуқароси бўлган ўзбекистонликни қўлга олди\n16:51Чехия Ўзбекистонда трамвай ишлаб чиқаришни йўлга қўйиши мумкин\n14:51Hyundai Motor group компанияси раҳбари Тошкентга келади\nЎзбекистоннинг универсал аскарлари\nҚонликўлда мол ва қўйларни бўғизлаб кетаётган бўри ушланди\nҚайғули статистика: Ўзбекистон суицидлар бўйича Марказий Осиёда учинчи ўринда\nНавоийда "Кобальт" ағдарилиб кетиши натижасида уч киши вафот этди\nЯпонияда зилзила оқибатида уч киши ҳалок бўлди


КАЛТА ЎЙЛАШ ОҚИБАТИ » MUZAFFAR.UZ\nКАЛТА ЎЙЛАШ ОҚИБАТИ\nДанғара туманида яшовчи Бахтиёр анча вақтдан буён маиший техника воситалари савдоси билан шуғулланадиган Олимхонни кузатиб юрар эди.\nОлимхоннинг топиш тутишини кўриб, ич-ичидан унга ҳасад қиларди.\nИчидаги ана ўша Ҳасад ўти уни тубанлик сари етаклади. Мақсади Олимхонни чув туширишу мўмайроқ пул ишлаб олиш бўлиб қолди.\nБир ўзи бундай ишни амалга ошира олмаслигини билгач, ўзига ҳамкор қидира бошлади. Ўзининг узоқ йиллик танишлари Мақсадбек ва Муроджонларга мақсадини айтди . Бу таклиф иккисига ҳам ёқиб тушди. Сўнг учовлон маслаҳатлашиб, режа тузишди. Режага мувофиқ, Бахтиёр аввал Олимхоннинг дўконига бориши, у билан келишиб, маиший техника воситаларини Қўқон шаҳрига олиб бориб беришга кўндириши, Мақсадбек ва Муроджонлар буюмларга харидор топишлари керак эди.\nОдамларни алдаб, ишонтиришга устаси фаранг Бахтиёр ўз ролини қойилмақом ижро этди. У дўконга келиб, 4 турдаги маиший техника воситалари, яъни дазмол, вентелятор, чангюткич ва гўшт майдалагичга харидор бўлди. Олимхон билан гаплашиб, умумий нархи 9.780 АҚШ доллари,(ўзбек сўмига нисбатан қиймати 82.556.500 сўм) миқдоридаги маиший техника воситаларига буюртма қилди. Сўнгра Олимхонни техника воситаларини Қўқон шаҳрига олиб бориб беришга ва пулни Қўқонда олиб беришга кўндирди.\nКелишувга асосан Олимхон ва Бахтиёр маиший техника воситаларини юклаб, Қўқон шаҳрига йўл олишди. Бахтиёр эса қулай имкониятни қўлдан бой бермай, Олимхонни Қўқон шаҳар кўчаларида роса чалғитиб, айлантириб юраверди. Мақсади қандай йўл билан бўлса ҳам унга юк туширилиши лозим бўлган уйни кўрсатмаслик эди.\nОлимхонни чалғиганидан фойдаланиб, у юкларни Ёдгоржон исмли фуқаронинг уйига вақтинча ташлаб кетишга кўндирди.\nПулни эса ўзи эртага ўзи дўконга ташлаб келишини айтиб, Олимхонни ортига қайтариб юборди.\nСўнгра Бахтиёр юкларни Ёдгоржоннинг уйидан шериклари Мақсаджоннинг уйига олиб келди.\nОсонгина қўлга киритилган ўлжани номаълум шахсларга 7.600 АҚШ доллари (ўзбек сўмига нисбатан қиймати 64.154.336 сўм) баҳосида сотиб, пулларни ўзаро тақсимлаб олишди.\nАммо бировнинг ҳақи бировга юқмаганидек, учовлоннинг хурсандчилиги узоққа чўзилмади. Қилмишлари фош этилиб, уларга нисбатан суд тегишли жазо тайинлади.\nҚўқон шаҳар, ИИО ФМБ 4-сон ИИБ ҳузуридаги Тергов гуруҳи суриштирувчиси, катта лейтенант.\n"Фаровон юрт" газетасининг махсус мухбири.\nЧоп этилган: 21-12-2019, 06:18\nКўрилган: 1 313\nЧоп этилган: 16-12-2019, 03:34\nТЕРГОВЧИ - ҚОРАЛОВЧИ ЭМАС!\nЧоп этилган: 7-11-2019, 03:53\nЧоп этилган: 4-09-2019, 03:16\nЧоп этилган: 4-04-2020, 23:29


Калигула ва маймун император\nЎтмишда тараққий этган дунёнинг катта қисмини босиб олган мағрур Рим ер юзидаги или буюк империяга айланди. Айтилишича, 2 минг йил илгари Мангу шаҳар ва Рим империясига карам бўлган қадимги дунёнинг иатта қисмини бир кун мобайнида... маймун бошқарган! Ҳозирги кўплаб тарихчилар бир овозда ишонч билан таъкидлашмокда: бир пайтлар Римни бошқарган, ўзининг шафқатсизлиги билан шуҳрат қозонган император Калигула бир қатор тузалмас руҳий касалликпардан азоб чеккан ва вақти кел ганда умуман ўзини идора қилолмай қолган. Легионер-аскарлар сафида улғайган (унинг Калигула лақаби — «аскарларнинг оғир этиги» маъносини англатади) бўлажак император бошқалардан ҳайвонларга хос ваҳшийлиги, ўзининг ғайритабиий хатти-ҳаракатлари ва булар билан ғалати ҳолда уйғунлашган тулкиларча айёрлиги билан яққол ажралиб турган. Ҳозирги кунгача унинг ўнлаб ҳайкаллари-ю, портретлари етиб келган. Унинг чиройли кўзлари, кичик юз тузилишига қараб туриб юқорида бу одам ҳақида айтилган барча таърифларга ишониш қийин. Агар уни эстрада оламига шўнғитиб, телевидение орқали реклама қилишса, замонамиз аёллари ҳақли равишда Кали-гулани энг хушсурат эркак дея тан олган бўлишарди. Замонамизнинг кўплаб сиёсий арбоблари ёқимли юз тузилиши ва бир сўзлиликда унга ҳавас қилса арзийди. Лек Калигуланинг руҳий соғлиғи ҳақидаги баҳсни тарихчилар билан руҳшуносларга қолдирамиз. Яхшиси, Қадимги Римда рўй берган мўъжиза ҳақидаги афсонага эътиборимизни қаратамиз. Машҳур тарихчи Плутарх ўз асарларида бу ғароийб ҳодисанинг аниқ вақтини ҳам кўрсатиб ўтган: 3 март санаси!\nТўрт йил мобайнида катта империя ва Мангу шаҳарни бошқариш мобайнида Калигула кўплаб аҳмоқона ва ваҳшиёна ишларга қўл урди. Масалан, ҳаммага маълумки, у ўзининг отини сенатор деб эълон қилди ва унга ҳақиқий сенаторга каби иззат-икром кўрсатишларини талаб этди. Сенатор от ҳатто бир неча бор сенат йиғилишларида иштирок этганлиги тарихчилар томонидан ёзиб қолдирилган. Бироқўша куни, яъни 3 март санасида Калигула ақл бовар қилмайдиган яна бир ишга қўл урди. Импера тор сенатга ўзининг Ремус лақабли маймуни билан кириб келди Маймун сакрар ўмбалоқ ошар, афтини бужмайтириб, одамларга тишини кўрсатарди. Нима бўлса ҳам маймун маймун-да. Сенаторлар ҳукмдорга таъзим бажо келтирганча ўринларидан туришди. Бунга жавобан Калигула хўмрайганча, эринчоқпик билан қўлини силкиб қўйди. Буни ижозат маъносида тушунган сенаторлар ўринларига жойлашишди. Калигула сенатдаги император учун ажратилган махсус ўриндиқ ёнида тўхтагач, бор овозда шундай деди:\n— Ҳаммаси, ҳа, ҳаммаси жонга тегиб кетди! Чин сўзим! Римни бошқариш халқумимга келди. Нима учундир мағрур дея номланувчи Рим ва империяни бошқариш — ўта зери-карли машғулотдир. Мағрур эмиш. Унинг мағрурлиги нимадан иборат?!\nБундай пайтда қаттиқроқ нафас олиши билан ҳам баджаҳл ҳукмдор эътиборига тушиши ва кўп ўтмай жаллод қаршисида пайдо бўлишини яхши тушуниб турган сенаторлар сукут сақлашни энг маъқул йўл деб топишди.\n— Бундай Римни ҳар ким бошқара олади, — бироз тин олган Калигула бақиришда давом этди ва кутилмаганда император ўз ўрнига маймунини ўтқазди. —Айтайлик, мана бу. Бизнинг империя учун муносиб шахс! Яшасин, император Ремус I! Хўш, нега жимсизлар, янги ҳукмдорни олқишланглар!\nСенаторлар ҳайратга тушганча жойларида тахтадек қотишди: Рим ва бутун империяни маймун бошқарадими?! Қизиқ, ғаройиб, тушуниш қийин, лекин «император Ремус I» ҳақиқатан ҳам Рим ва империяни бир кун мобайнида бошқарди! Энг ҳайратланарлиси шундаки, Калигула сўзларининг барчаси аччиқ ҳақиқатга айланди: Ремус ўзига ҳақиқий император томонидан юклатилган мажбуриятларни аъло даражада бажарди.\nСенат итоаткорл ик билан навбатдаги хўрликка чидаганча маймун бошчилигидаги мажлисга тўпланди. Ремус I қонунларни маъқуллади, жиноятчиларга ҳукм чиқарди ва бошқа муҳим ишларни ҳал қилди. Қанчалик ғалати бўлмасин, четдан Караганда баъзан у ақлга таяниб ҳаракат қилаётгандек кўринарди. Кейин Ремус I ни олтин суви юргизилган аравада қуролланган қўриқчилар ҳамроҳлигида Колизейдаги император ўриндиғига олиб боришди. Ва император-маймун гладиаторлар жангини томоша қила туриб худди ҳақиқий ҳукмдордек жангчига ҳаётини совға қилиб ёхуд уни ўлимга маҳкум этганча бош бармоғини кўтарар ё туширарди. Яна бир ғалати ҳолат. Эртаси куни Калигула ўзини худди кеча ҳеч нарса бўлмагандек тутди. Балки ҳукмдор эс-хушини йиғиб олгандир? У яна ҳокимиятни ўз қўлига олди, бир кун Римни бошқарган маймун изсиз йўқолди. Маймуннинг тахтда ўтирганлигини исботловчи кўплаб тарихий далиллар мавжуд. Айтиш жоизки, римликлар Ремус I бор-йўғи бир кун давлатни бошқарганидан афсусланишди. Лекин улар бир кун бўлса-да, ўта ваҳший ва ўзига хос феъл-атвор соҳиби Калигуланинг тентакликларидан тин олишди.\nҚАЙҒУЛИ ҲАЗИЛНИНГ ДАВОМИ\nРемус I чиндан ҳам Римни бошқарганми? Бу савол азалдан тарихчиларга тинчлик бермай келмоқда. Рим ҳамда буюк империяни маймун бошқарганлиги ҳақидаги афсона кўплаб баҳс-мунозараларга сабаб бўлди. Унга бировлар ишонди, бировлар эса йўқ...\nКўпчиликнинг фикрича, бу Қадимги Римда одоб ва ахлоқ меъёрларининг бузилганини ўзга халқларга кўрсатиб қўйиш мақсадида насронийлар томонидан ўйлаб топилган масалдир. Лекин Ремус ҳақидаги мўъжизада бир тўхтамга кела олишмади. Шу боис аксарият олимлар охир-оқибат маймун ҳеч ҳам император вазифасини бажара олмайди, деган тўхтамга келишди. Бироқ миланлик археолог Эмилио Ланчини уларга қарши чикди.\n— Арқонни жуда олисга ташлаяпсиз, ҳамкасб, — эътироз билдиришди олимлар. — Тўғри, Калигула отини сенаторга айлантирган. Лекин маймунни императорга айлантириш... Бу ишни ғалати Калигула ҳам амалга ошира олмасди!..\nОдамлар хотирасида из қолдирган тарихий шахслар ҳақида кўплаб афсоналар, ҳикоялар, латифалар тўқилади. Калигула эса ўзидан қонли бўлса-да, из қолдирган. Аммо фан мўъжиза ва афсоналарга эмас, ҳужжатлару далилларга ишонишга одатланиб қолган. Ҳақлигини исботламоқчи бўлган Ланчини кўплаб ҳужжатларни ўрганиб чикди ва Плутон гувоҳлиги билан бирга бу воқеа ҳикоя қилинган римликларнинг номаларини топди. Лекин бу хатларнинг аксарият қисмида антиқа ҳодиса ҳақида қуйидаги иборалар эсга олинган-ди: «Айтишларича, Римда...» ёки «Савдогарларнинг ҳикоя қилишича...», «Қариндошимизнинг ёзишича»...\nАлбатта бу «Ремус ҳақидаги мўъжиза»га исбот бўла олмасди. Шунда Ланчини Қадимги Римнинг кўплаб императорлари дафн этилган сағаналарда қазиш ишларини олиб боришга рухсатнома олди. Маданият вазирлигида археологдан совуқ оҳангда сўрашди:\n— У ердан нима топмоқчисиз?\n— Римни чиндан ҳам маймун бошқарганини исботламоқчиман, — жавоб берди олим. —Ахир Калигула ўз аҳмоқликлари билан шуҳрат қозонган-ку!\nКўп ўтмай, Ланчини ишга шўнғиди ва қазиш ишлари узоқ вақт давом этди. Олимнинг умидлари сўна бошлаганда ишчилар сағаналардан бирида ғалати жасадга дуч келишди. Бу унчалик йирик бўлмаган маймуннинг мўмиёланган танаси эди! У мағрур Римнинг буюк ҳукмдорлари сағаналари билан ёнма-ён ётарди! Жасад ёнидан давлат тамғаси билан кумуш парчасини топишди. Кумушга «Император Ремус I га шон-шарафлар бўлсин!» деган ёзувлар ўйиб ёзилганди. Ҳаммаси ўз ўрнига тушди. Маймуннинг нега ғойиб бўлганлигига ҳам ойдинлик киритилди. Калигула ўзининг қайғули ҳазилини ниҳоясига етказишга қарор қилган ва севимли маймунини буюк императорлар ёнига дафн эттирган.


Озарбайжонда террорчиликда гумонланган тўрт киши қамалди\nБокуда террорчилик ва давлатга хиёнатда айбланган тўрт нафар озарбайжонлик 12 йилдан 14 йилгача озодликдан маҳрум қилинди.\nУлар шу йил май ойида «Eurovision 2012» танлови арафасида Озарбайжон пойтахтида террорчилик хуружини амалга оширишга уринганлик ва Эроннинг Ислом инқилоби посбонлари корпуси билан ҳамкорлик қилганликда айбдор, деб топилганлар.\nМазкур иш юзасидан маҳкама ноябр ойи ўрталарида бошланганди.\nАввалроқ давлат оммавий ахборот воситалари шу йил бошида Озарбайжоннинг турли минтақаларида ўтказилган рейдлар чоғида террорчилик хуружларини режалаганликда гумонланган қирққа яқин киши ҳибсга олингани ҳақида хабар тарқатганди.\nСўнгги ойларда Озарбайжонда бир неча киши Эрон махсус хизматлари билан ҳамкорликда гумонланиб судланган.


Хитойда тарқалган коронавируснинг одамдан одамга юқиши тасдиқланди » Muzlik.uz - O‘zbekiston yangiliklari\nХитой Давлат соғлиқни сақлаш масалалари қўмитаси коронавируснинг одамдан одамга юқиши ҳолатларини тасдиқлади, деб хабар берди Новости РАА. Қўмита тиббиёт ходимларининг касаллик юқтириши билан боғлиқ ҳолатлар ҳам мавжудлиги, ҳозирда 14 нафар тиббиёт ходимининг касаллангани маълум эканини қўшимча қилди. Умуман олганда, Хитойда 218 юқтириш ҳолати қайд этилган бўлиб, улардан 198 таси — Уханда, 5 таси — Пекинда, 1 таси — Шанхайда, 14 таси — Гуандунь провинциясида. Вирус Хитойдан ташқарида ҳам тарқалган, юқумли касалликлар Жанубий Корея, Япония ва Таиландда қайд этилган. Келиб чиқиши номаълум бўлган пневмония касаллиги ҳақида декабрь ойининг охирида хабарлар пайдо бўла бошлади. Ўшанда мутахассислар касалликнинг қўзғатувчиси янги коронавирус — 2019- nCoV тури эканлигини аниқлади. Эпидемиологик текширув баъзи беморлар маҳаллий денгиз маҳсулотлари бозорида ишлаганини кўрсатди. "Газета.uz"да реклама Коронавируслар — 30 дан ортиқ вируслардан иборат оиладир, улар икки кичик оилага бўлинади. Улар биринчи марта 1965 йилда аниқланган. Бу одамлар, уй ҳайвонлари, қушлар, чўчқалар, қорамолларга таъсир қилади. Коронавирус нафас олиш тизимига, ошқозон-ичак тракти ва асаб тизимига зарар етказиши мумкин. Вирус туфайли ЖССТ 22 январь куни Женевада бўлиб ўтадиган фавқулодда йиғилишни чақирди. Учрашув ушбу касаллик халқаро миқёсдаги соғлиқни сақлаш соҳасида фавқулодда ҳолат эканлигини аниқлаш учун ўтказилади.\nХитойнинг коронавирус тарқалган ҳудудида 72 нафар ўзбекистонлик талаба бор — Сенат


Фуқаролар ўлимида толиблар айбланмоқда\n06 июл 2022, Тошкент вақти: 09:23\nАфғонистонлик ҳуқуқ ҳимоячиларига кўра, яқинда рўй берган тўқнашувлар чоғида толиблар тинч аҳоли вакилларига қарши оқ фосфор ва таркибида тез ёнувчи моддалар бўлган бомбалардан фойдаланган.\nЎтган ҳафта Фараҳ вилоятида хавфсизлик кучлари ва толиблар ўртасида рўй берган тўқнашувларда 130га яқин фуқаро нобуд бўлди.\nҲукуматнинг билдиришича, тинч аҳоли вакилларининг ўлимига АҚШ ҳаво зарбалари сабаб бўлган.\nБироқ мазкур ҳужум юзасидан текширув олиб борган комиссия вакилларига кўра, аксар қурбонларнинг куйиш оқибатида нобуд бўлгани аниқланган.\nАйни пайтда АҚШ ҳарбийлари толиблар билан тўқнашувларда оқ фосфордан фойдаланилмаганини айтмоқда.


Бир сиқим тупроғи олтиндан аъло\nЎзга жаннатларни қилмасман ҳавас,\nМенга она макон - юртим муқаддас.\nЎтмиш даҳолардан олганим мерос:\nВатанга муҳаббат, бурч қолгани рост.\nСеваман юракдан ўз онам мисол,\nВа фарзанд бўлолсам муносиб, ҳалол.\nЗеб-зийнат керакмас, тилло ҳам ҳатто,\nБир сиқим тупроғи олтиндан аъло.\nШу ерда туғилдим, ризқим сочилган,\nТолеим мўл, тўкис, бахтим очилган.\nБоғлари гуллаган, тоғлар чиройлик,\nҲар қатра суви - бол, туганмас бойлик.\nАлишмайман уни ҳеч кимга ҳеч вақт,\nҲалол меҳнатим ҳар недан қадрли, қиммат.\nҲар жойда мақтаниб юрсам қанийди,\nМенинг Ватанимни жаҳон танийди.


ал Беруний атындағы ислам билим журтында хатмана\n18-июнь күни Муҳаммад ибн Ахмад ал Беруний атындағы орта арнаўлы ислам билим журтында 2017 — 2018-оқыў жылы питкериўши талабалардың хатмана кешеси болып өтти. Кеше Аллаҳ тааланың каламы менен басланып, марҳум устазлар, диний шөлкем хызметкерлери ҳақларына дуўалар қылынды.\nҚарақалпақстан мусылманлары қазыяты қазысы, Муҳаммад ибн Ахмад ал Беруний атындағы орта арнаўлы ислам билим журты директоры Шамсутдин Бауатдинов кирис сөз сөйледи. Соңғы ўақытлары диний тараўда жаратылып атырған имканиятлар, көз қуўанарлық дәрежедеги жаңалықлар, сондай-ақ Нөкис медресеси талабаларының ерискен жетискенликлери ҳаққында бирме-бир тоқталып өтти. Медресе питкериўшилерин жеке өзи қутлықлап, алдағы жумысларында табыслар, жоқары оқыў орынларына кириўи ушын әўметлер тилеп, олар менен хошласпаўы, келешекте муқәддес динимиздиң раўажы ушын бирге ислесиўи ҳам олардың ерискен жетискенликлери, унамлы ҳәм жақсы тәреплерин еслеймиз деп атап өтти.\nКеше даўамында медресе питкериўшилери ҳәм талабалары атқарыўында әжайып нәшидалар айтылды. Питкериўшилер медреседе оқып жүрген дәўиринде илимниң әлўан сырларын қунт пенен еринбей үйреткен әдиўли устазларына өзлериниң миннетдаршылығын билдирди.\nКешеге медресе оқытыўшылары, Қарақалпақстан мусылманлары қазыяты хызметкерлери, мешит имам-хатиблери ҳәм ата-аналар қатнасты.


Аввалроқ, хонандалар Шароф Муқимов ва Севинч Мўминованинг оиласига дарз кетгани ҳақида хабар берган эдик. Кўтарилган миш-мишлар юзасидан иккиси ҳам ўз фикрини билдириб, оилавий можаролари билан боғлиқ гап-сўзларга ойдинлик киритишди. Айни дамда Шароф ва Севинч қонуний ажрашишмаган бўлсада, бир-бирларидан айро яшашмоқда. Фарзандлари Лейла эса онаси билан.\nБугун, 22 август куни хонанда Шароф Муқимов Тошкентнинг марказида Севинч билан истиқомат қилган уйини сотувга қўйгани ҳақида хабар қилди. Хонанда уйини сотишга астойдил киришган чоғи унинг барча афзалликларини санаб ўтган, деб хабар берди "Qalampir" нашри.\nШароф оилавий масалалари юзасидан интервью берганича йўқ. Хонанда турмуш ўртоғи билан муносабатларига бошқаларнинг аралашишини, ОАВ бу масалаларни ҳадеб ёритишини истамаяпти.\n12:35 Севинч Мўминова қизини отасига кўрсатмаётгани сабабларини ошкор қилди


Samsung смартфонлари нархлари (2018 йил 2 август) – харидингиз Ўзбекистон бўйлаб БЕПУЛ элтиб берилади! - Terabayt.Uz\nSamsung смартфонлари нархлари (2018 йил 2 август) – харидингиз Ўзбекистон бўйлаб БЕПУЛ элтиб берилади!\nЖанубий кореялик гигант роппа-роса бир ҳафтадан сўнг янги авлод фаблетини тақдим этишга тайёргарлик кўрмоқда. Лекин унга буюртма олиш аллақачон бошланган!\nЎҚИНГ: Samsung ҳали тақдим этилмаган Galaxy Note 9’ни аллақачон сотувга чиқарди!\nSamsung’нинг бошқа моделлардаги кўплаб смартфонлари, шу жумладан, бу йил намойиш қилинган Galaxy S9 ва S9+ флагманлари ҳам Ўзбекистон бозорларида сотилмоқда. Жумладан, «Terabayt.uz» сайти ҳамкори – asaxiy.uz онлайн дўкони улардан айримларини расман савдога қўйган. Яқиндан буён чегирма билан сотилаётган мазкур гаджетларнинг барчасига бир йиллик муддатли расмий кафолат берилади.\nТаъкидлаш керакки, ушбу гаджетларни нақд пулдан ташқари пластик карточа орқали ҳам, онлайн тўлов воситалари ёрдамида ҳам айни шу нархларга харид қила оласиз. Шунингдек, ҳамкорларимиз харидингизни бутун Ўзбекистон бўйича БЕПУЛ етказиб бериш хизматини ҳам йўлга қўйишган. Бунинг учун Бунинг учун иш вақтларида, яъни соат 09:00 дан 19:00 гача +998 (71) 200-01-05 рақамига қўнғироқ қилсангиз кифоя!\nБундан ташқари, asaxiy.uz онлайн дўкони янгиликларини унинг расмий Telegram-канали орқали ҳам кузатиб бориш имкони мавжуд.\nЎҚИНГ: Samsung ноёб рангли Galaxy S9 Plus олганларга қимматбаҳо совға ҳам беряпти\nДемак, Samsung’нинг айрим смартфонлари нархлари қуйидагича (рўйхат нархларнинг ўсиб бориши тартибида тузилган):\nGalaxy J1 Black, White – 656 000 сўм\nGalaxy J2 Black, Gold – 800 000 сўм\nGalaxy J2 Prime Gold, Black – 840 000 сўм\nGalaxy J2 Black, Gold (2018) – 928 000 сўм\nGalaxy J3 (2017) – 1 088 000 сўм\nGalaxy J7 Neo Black, Gold – 1 184 000 сўм\nGalaxy J5 Prime Gold, Black – 1 248 000 сўм\nGalaxy J5 (2017) Black, Gold – 1 336 000 сўм\nGalaxy J6 (2018) Gold, Grey – 1 568 000 сўм\nGalaxy J7 (2017) Black, Gold – 1 632 000 сўм\nGalaxy A3 (2017) Gold – 1 768 000 сўм\nGalaxy A3 (2017) Black – 1 816 000 сўм\nGalaxy A6 Gold, Black – 1 976 000 сўм\nGalaxy A5 (2017) Gold, Black – 2 016 000 сўм\nGalaxy A6 Plus Gold, Black – 2 360 000 сўм\nGalaxy A8 (2018) Gold, Black – 2 776 000 сўм\nGalaxy A8 Plus (2018) Black, Gold, Grey – 3 176 000 сўм\nGalaxy S8 Black, Gold – 3 736 000 сўм\nGalaxy S8 Burgundy Red – 3 736 000 сўм\nGalaxy S9 – 4 800 000 сўм\nGalaxy S9 Plus – 5 560 000 сўм\nGalaxy S9 Plus 256 GB Black, Grey, Purple – 6 440 000 сўм\nИзоҳ: Samsung смартфонларни юқорида кўрсатилган нархларда харид қилиш учун, ҳамкоримизга иш вақтларида, яъни соат 09:00 дан 19:00 гача +998 (71) 200-01-05 телефон рақами орқали мурожаат қилишингиз мумкин. Илтимос, мурожаат этганингизда, нархларни «Terabayt.uz» сайтидан олганингизни эслатинг.\n1 579 000 сўм\n1 899 000 сўм


Таркибида желатин бўлган озиқ-овқатларни истеъмол қилиш » Тавҳид\nТаркибида желатин бўлган озиқ-овқатларни истеъмол қилиш\n2,590 марта ўқилган\nТаркибида желатин бўлган озиқ-овқатларни истеъмол қилиш жоизми?\nАллоҳга ҳамдлар ва мақтовлар бўлсин. Ундан ёрдам сўраймиз. Нафсларимиз ёмонлиги ва амалларимиз хатоликларидан Аллоҳнинг паноҳига ўтамиз. Аллоҳ кимни ҳидоят қилса, уни ҳеч ким адаштира олмас ва Ул зот адаштириб қўйган кишини бирор кимса ҳидоят қила олмас. Ёлғиз Аллоҳдан бошқа ибодатга ҳақли бирор илоҳ йўқлигига гувоҳлик бераман. Унинг шериги йўқ. Ва Муҳаммад Ул зотнинг қули ва элчиси эканлигига гувоҳлик бераман.\nКўп ҳолларда мусулмонларда таркибида желатин бўлган озиқ-овқатларни ейиш жоизлиги ҳақида савол туғилади, чунки у деярли барча нарсаларда мавжуддир.\nУламолар ичида бу масалада турли хил фикрлар бор. Аммо кучлироқ фикр қайси эканлигини тушуниш учун иккала томоннинг далилларини келтириш лозим.\nШайх Ибн Усайминдан: «Агар танасидан желатин олинган сигир шариатга мувофиқ бўлмаган йўл билан сўйилганини билсак, ушбу желатин қўшилган озиқ-овқатларга нисбатан шариат ҳукми қандай бўлади?» деб сўрашди.\nШайх шундай жавоб бердилар: «Шариатга мувофиқ бўлмаган йўл билан, ёки қурбонлиги ҳалол бўлмаган киши томонидан сўйилган нарса ўлимтик ҳисобланади. Агар мажусий (ўтга сиғинувчи) Аллоҳнинг исмини зикр қилиб, қонини чиқариб жонлиқ сўйса, ёки аксинча, мусулмон киши шариат қоидаларига мувофиқ бўлмаган ҳолда жонлиқ сўйса, бундай ҳайвоннинг гўштини ейиш жоиз эмас! Агар ушбу танадан бир бўлак олиниб бирон нарса билан аралаштирилганидан сўнг, масалан, таъм, ранг ёки ҳидда из қолдирадиган нарса ҳосил бўлса, ушбу нарса ҳам ҳаром бўлади. Лекин бунинг изи қолмаса, бундай озиқ-овқатни истеъмол қилишда муаммо йўқ. Чунки саҳобалар, Аллоҳ улардан рози бўлсин, мажусийларнинг пишлоғини ейишган, ваҳоланки мажусийларнинг сўйилган жонлиғи ҳаромдир! Лекин ширдондан озуқада из қолдирмайдиган оз қисм олинади холос. Бу эса из қолдирмайдиган нарсага эътибор берилмаслигига далолат қилади» («Бобул-мафтуҳ» № 48, 21-минут).\nШайх Усаймин айтаётган нарса фиқҳда «истиҳолатун-нажаса» дейилади. «Истиҳола» дегани: нарса аслининг ўзгариши ва уни бошқа нарсага айланиши («Роддул-мухтор» 1/291).\nАслида нажас бўлган нарса ўз сифатлари ўзгариши сабабидан пок бўлиши-бўлмаслиги масаласида уламолар ичида ихтилоф бор. Истиҳоладан сўнг нажас пок бўлади дейдиганлар ичида Абу Ҳанифа, кўпчилик ҳанафийлар ва моликийлар, баъзи ҳанбалийлар, уларнинг ичида мазҳабларининг энг билимдони Ибн Қудома, шунингдек Ибн Ҳазм ва зоҳирийлар бор. Бу фикрни шунингдек шайхулислом Ибн Таймия, унинг шогирди Ибнул Қоййим ва шайх Албоний танлашган («Баҳр ар-роиқ» 1/239, «Шарҳул-кабир» 1/50, «ал-Инсоф» 1/31).\nИмом Ибн Қудома шундай деган: «Ҳар қандай нажосат ўз сифатлари ўзгаришидан сўнг пок бўлади» («Ал-Муғний» 1/59).\nИбн Ҳазм: «Агар нажосат ёки ҳаром нарсанинг сифатлари ўзгариб у бошқа нарсага айланса ва бунинг натижасида олдинги шаръий ҳукм боғлиқ бўлган унинг номи йўқолса ва бу нарса бошқа ном топса, у энди нажосат ва ҳаром бўлмайди. Аксинча, у бошқа нарса бўлиб ўзга шариат ҳукмини олади», деб айтган («Ал-Муҳалло» 1/138).\nШайхулислом Ибн Таймия шундай деган: «Аслида нажас бўлган нарса аслини ўзгартириб ҳалол нарсага айланса, масалан, қон, ўлимтик, чўчқа туз конига тушиб тузга айланса, ёки куйган нажосат кул, оҳак ёки шунга ўхшаш нарсага айланса, бу масалада уламоларда икки хил фикр бор. Улардан бирлари нажосат сифатларини ўзгартиргани учун пок бўлмайди, деб ҳисоблашади. Бу Шофеъийнинг фикри, Молик мазҳабининг фикрларидан бири, ҳамда Аҳмаднинг фикрларидан бири. Бошқа фикр эса нажосат ҳолати ва сифатини ўзгартирганидан сўнг пок бўлишидан иборат. Бу Абу Ҳанифанинг мазҳаблари, шунингдек Молик ва Аҳмаднинг икки фикрларидан бири ва зоҳирийлар, ҳамда бошқа уламоларнинг фикри. Бу энг тўғри фикрдир, чунки ўзгарган нарсага Қуръон ва Суннат матналарида таъқиқ йўқ. Уларнинг ҳаромлигига далиллар йўқ. Аксинча уларга мубоҳлик ҳақида матнлар тегишлидир, чунки улар пок нарсаларга киради, (яъни барча нарсалар аслида мубоҳ бўлгани каби мубоҳ бўлади). Шунинг учун Қуръон, Суннат ва қиёс бунинг мубоҳлигига далолат қилади!» («Фатаво ал-кубро» 1/231).\nИбнул Қоййим шундай ёзган: «Ушбу асосдан келиб чиқиб маст қилувчи ичимликнинг асли ўзгариб у бошқа нарсага айланганида унинг покланиши тўғри қиёсга мувофиқдир. Маст қилувчи ичимлик нажосатдир, чунки у ифлос дейилган. Сабаб йўқолганида, сабабдан келиб чиққан нарса (ҳукм) ҳам йўқолади. Шунга биноан бундай қиёс тўғридир ва бу бошқа нажосатларга ҳам тегишлидир, агар улар ўз ҳолатини ўзгартирса. Пайғамбар соллаллоҳу алайҳи ва саллам масжидлари жойлашган мушрикларнинг қабрларини очиб ери (тупроғи)ни ўзгартирмадилар. Аллоҳ Таоло сут «ахлат ва қон орасида» пайдо бўлиши ҳақида хабар берди (Наҳл сураси, 16-66). Шунингдек нажосат еган ҳайвон қамаб қўйилиб тоза озуқа билан озуқлантирилса, унинг сути ва гўшти ҳалол бўлишига мусулмонлар иттифоқ қилишган. Шунингдек, экинлар ва мевалар нажас сув билан суғорилиб кейин тоза сув билан суғорилган бўлса, улар ҳалол бўлади, чунки нажосат сифати покка айланди. Бунинг акси, агар пок нарса аслини ўзгартириб нажосатга айланса, у нопок бўлади. Масалан, сув ва озуқа сийдик ва ахлатга айланса. Аллоҳ Таоло ифлос нарсадан пок нарсани ва пок нарсадан ифлос нарсани чиқаради. Ва нарсани олдинги сифатлари билан сифатлашнинг аҳамияти йўқолгани каби, унинг асли (олдинги ҳолати) ҳам аҳамиятсиздир» («Эълом ал-муваққиъин» 2/14-15).\nШавконий «Сайлул-жаррор»да шундай деган: «Агар шариатда нажосат ҳукми бор нарса аслини ўзгартириб нажосат ҳукмига эга бўлмаган бошқа нарсага айланса, масалан, ахлат чангга, маст қилувчи ичимлик эса сиркага айланса, нажосат ҳукмига эга бўлган нарса йўқолади ва олдинги ҳукмга сабаб бўлган унинг номи ҳам, сифати ҳам қолмайди. Пайдо бўлган нарса эса бошқа нарса бўлиб, у ўзга ҳукмга эга бўлади».\nШунингдек, Ҳофиз Ибн Ражаб ҳам «Қавоид»да (1/334) бу ҳақда айтган.\nШайх Албонийдан: «Шариат қоидаларига мувофиқ бўлмаган ҳолда сўйилган ҳайвон ошқозонининг бир қисми қўшилган пишлоқ ҳақида нима дейсиз?» деб сўрашди. Шайх шундай жавоб бердилар: «Агар нажосат кимёвий таъсир остида ўзгарса, у шариатга биноан пок нарса бўлади. Масалан, маст қилувчи ичимлик сиркага айланса ҳалол бўлади, гарчи унинг асли (олдинги ҳолати) ҳаром бўлган бўлса ҳам. Агар нажосат қуёш, ёмғир ёки шамол таъсирида ўзгариб, масалан, тузга айланса, биз бу тузнинг асли (келиб чиқиши)га қарамаймиз, унинг ҳозирги ҳолатига қараймиз» («Силсилатул-ҳуда ван-нур», № 9, қисқартирилган).\nШундай қилиб, нажосат сифати ўзгариши билан пок бўлиши ҳақидаги ушбу фикр энг кучли ҳисобланади. Чунки шариат матнлари, қиёс ва соғлом ақл бунга далолат қилади. Шариат матнларидан мисол келтирамиз. Имом Бухорий ва имом Муслим келтирган саҳиҳ ҳадисда шундай дейилади: «Шаҳид Қиёмат куни Аллоҳнинг олдида турганида унинг қони мушк ҳидига эга бўлади!»\nБаъзи уламоланинг айтишича, исломнинг аввалида мусулмонлар мушк ишлаб чиқармаган. Мушкнинг манбаси кабарга, шохсиз кийик ёки буғудир. Мушкни фақат мушриклар ишлаб чиқаришарди ва ўз асосида у нажосатдан ишлаб чиқарилган, чунки мушрик сўйган ҳар қандай ҳайвон ҳаром ва ўлимтикдир, ўлимтик эса нопокдир. Агар ушбу ҳайвонлардан олинган мушк нажосат бўлганида, Пайғамбар алайҳиссолату вассалом шаҳидлар қонини у билан солиштирмаган бўлардилар.\nШунингдек ҳадисларда келтирилишича, ўлимтик териси ошланганидан сўнг пок бўлади.\nБундан ташқари мажусийлар тайёрлаган пишлоқни саҳобалар ейишган. Бу ҳақда биз мақоланинг бошида айтиб ўтдик.\nШунингдек маст қилувчи ичимлик ўз-ўзидан сиркага айланса, уни истеъмол қилиш жоизлигига уламолар иттифоқ қилишган. Ва маст қилувчи ичимликни нажас деб ҳисоблаганлар ҳам бу фикрни қўллаб-қувватлаган. Аммо (мусулмон киши) атайин маст қилувчи ичимликдан сирка тайёрлаши жоиз эмас. Анас розияллоҳу анҳунинг айтишича, Пайғамбар соллаллоҳу алайҳи ва салламдан: «Маст қилувчи ичимликдан сирка тайёрлаш мумкинми?» деб сўрашганида у зот: «Йўқ», дедилар (Муслим 2/235).\nОйдинлаштириш учун яна мисоллар келтириш мумкин. Масалан, тўнғиз ёки яна бирон бир ўлимтик вақт ўтиши билан чириб чангга айланса, ўша чангни бирон бир киши «тўнғиз» ёки бошқа бирон ном билан атайдими? Ахир «тўнғиз» дейилганида гўшт ва суякдан иборат тирик ҳайвон тушунилади ва бирон одам бундан кул, темир ва бошқа нарса тушунилади демайди. Тўнғиз шариатда ҳаром! Энди, фараз қилайлик, тўнғизга ёки унинг бир бўлагига ишлов бериб у кукун ёки желега айланса, бирон киши уни «тўнғиз» дейдими? Демак, асл манбанинг сифати, таърифи ва номи йўқолди, натижада ушбу нарса ҳақида шариат ҳукми ҳам ўзгарди. Энди асли нажас бўлган нарса сифатини ҳам ўзгартирмайди ва пок ҳам бўлмайди дейдиган уламоларга келсак, бунга уларда ҳеч қандай далил йўқ!\nЭнди желатин нима эканлигини ва уни қандай тайёрлашини кўриб чиқамиз. Гап ҳайвон желатини ҳақида кетмоқда, сув ўсимлигидан чиқариладиган «агар желатини» ҳақида эмас. Чунки унинг ҳалоллигида ҳеч қандай шубҳа йўқ.\nҲайвон желатини ҳайвонларнинг териси, суяги, тоғайи ёки пайларидан қайнатиш йўли билан ишлаб чиқарилади. Қайнатишдан олдин суякларни олдин ёғсизлантиришади, уларнинг минерал қисмларини кислота билан ишлов бериб олиб ташлашади. Коллагенни желатинга айлантиришдан олдин уни юмшатиш учун тери ва пайларни ювиб оҳак билан ишлов беришади. Натижада бириктирувчи тўқима таркибига кирувчи коллаген глютинга айланади. Ҳосил бўлган эритмани буғлантириб, тиндириб желега айлангунича совутишади. Желени эса бўлакларга бўлиб қуритишади. Тайёр бўлган қуруқ желатин таъмсиз, ҳидсиз, шаффоф (тиниқ), деярли рангсиз ёки сарғишроқ бўлади (Қаранг: «Кругосвет» энциклопедияси, «Табиий фанлар луғати»).\nМана шундай пухта ишловдан сўнг бирон киши желатиннинг ўзи ҳақида «тўнғиз», «суяк», «пай» ёки бирон бошқа нарса дея оладими? Бу желатиннинг ўзи ҳақида айтилмоқда. Бошқа моддалар билан маълум озуқага оз миқдорда унинг қўшилиши ҳақида гапирмаса ҳам бўлади.\nШайх Ибн Жибриндан тўнғиз ичагидан тайёрланган желатин қўшилган дори ҳақида сўрашди. У шундай жавоб берди: «Менинг фикрим, ва яна Аллоҳ яхшироқ билувчи, бу моддаларнинг ишлатилишида муаммо йўқ, чунки уларда аниқ фойда бор ва уларнинг ўрнини босадиган бошқа нарса йўқ. Бу моддаларни ишлатиш мумкин, чунки улар тайёрланиш жараёнида ўзгарди ва уларга қўшиладиган тўнғизнинг ичаги бошқа нарсага айланди. Нажосат аслини ўзгартирса ва бошқа нарсага айланса, яъни таъқиқ боғлиқ бўлган асл ҳолатини ўзгартирса, бир гуруҳ уламоларнинг наздида унинг пок бўлиши ҳақидаги фикр тўғридир. Демак, тўнғиздан тайёрланган дорини кўрган одам (ҳаром деган) хулоса қилишга шошмасин! Аниқ фойдаси бор нарсани, агар у нажосат бўлмаса ва агар унинг зарари бўлмаса, Ислом ҳалол қилди!» («Фатаво Ибн Жибрин» № 10509).\nЮқорида айтилганларга биноан аён бўладики, таркибида желатин, гарчи тўнғиздан олинган желатин ҳам, мавжуд бўлган мубоҳ нарсалар, масалан, дори, конфетлар ва бошқа озиқ-овқатларни истеъмол қилиш жоиз бўлади.\nБу фикрни қўллаганлар келтирилган кучли далилларга асосланишади ва зикр қилинган буюк уламоларга эргашган ҳолда ҳеч қандай маломатга ҳақли эмасдир. Муҳими, инсон ҳавои нафсига эмас, илмга эргашиш лозим, чунки бу ерда айтилган нарсаларни билмай спирт ҳамда желатини бор барча нарсаларни истеъмол қилган мусулмонлар кўп.\nЭнди бирон бир шахсий мулоҳазаларига кўра бу фикрга юрмаганларга келсак, бу уларнинг иши. Лекин улар бу фикрга юраётган мусулмонларни ўзларидан ёмонроқ санашлари ёки уларни тақвосизликда айблашларига ҳақлари йўқ. Ҳақиқий тақво ҳавои нафсига эргашиш ва ҳалол нарсани ўзига ҳаром қилишга эмас, балки Қуръон ва Суннат илмига асосланган тақводир. Ахир ҳеч ким ҳар қандай нажосат сифатини ўзгартиргани учун пок бўлади деган ва юқорида зикр қилинган уламоларни тақвосизликда айблашга журъат этолмайди-ку.\nШунингдек таъкидлаш керакки, бу мавзуда аслида бирон нарсанинг таркибида аввалдан бўлган нажосат ҳақида эмас, балки ўз ҳолати ва сифатини ўзгартирган нажосат ҳақида сўз бормоқда.\nОхирида оламлар Роббисига ҳамдлар айтамиз!\n«Ҳалол нарсаларни ейиш лозимлиги ҳақида» номли рисоладан\n Таржимон изоҳи. Ғайридинлар маст қилувчи ичимликдан сирка тайёрлашса, уни истеъмол қилса бўлади. Мусулмонларга маст қилувчи ичимликдан сирка тайёрлаш ҳаромлигининг сабаби шуки, бу иш маст қилувчи ичимликни уйда (ёки омборда) сақлашга олиб келади. Мусулмонларга эса уни сақлаш жоиз эмас.\n Таржимон изоҳи: бунинг устига охирги пайтларда кондитер маҳсулотларида пектин моддаси ҳам ишлатилмоқда. Бу модда ўсимликлардан олинади. Ҳайвондан желатин ишлаб чиқаришдан кўра ўсимликдан «агар желатини»ни ва пектинни ишлаб чиқариш арзонроққа тушса керак.\n Таржимон изоҳи: ушбу мақола мусулмонлар орасида охирги пайтда у ҳақда кўп гапириладиган «Е» ҳарфи ҳамда рақамлар билан қисқартириб номланган моддаларга ҳам тегишлидир.\n/ Кутубхона / Таом ва шароб / Таркибида желатин бўлган озиқ-овқатларни истеъмол қилиш\n15 та мулоҳаза\nAbdulloh → 24.05.2013 йил\nДемак чучка гуши кушилган калбасани йеса буларканда\nAdministrator → 25.05.2013 йил\nХулосангиз хато. Колбасада гўшт ўзининг асл ҳолатини йўқотмайди, гўштлигича қолади. Энди агарда чўчқа гўштини ёқиб кул қилсангиз, ўша кул асл ҳолатини ўзгартиргани учун энди нажосат бўлмайди. Фарқни тушундингиз деб умид қиламан. Валлоҳу аълам.\nШухрат → 29.05.2013 йил\nТаркибига коньяк кушилган шоколадлар хакида нима дейсиз?\nAdministrator → 08.06.2013 йил\nМаст қилувчи ичимлик ўз аслини ўзгартирмаса ҳаром, ўзгариб асли қолмаса, буни юқорида тафсилот билан тушунтирилди.\nAVAZHON → 12.06.2013 йил\nЛЕКИН ТОБЕИНЛАРДАН КОЛГАН ГАП ШУКИ,ТАКВОДОРЛАР ТАКВО КИЛМАСА ХАМ БУЛАВЕРАДИГАН НАРСАЛАР УСТИДА ТАКВО КИЛИШИБ,ТАКВОДОРЛИК ДАРАЖАСИГА ЭРИШИШАДИ.АРБАЪИЙННИ ШАРХИДА ШУ СУЗЛАРНИ КЕЛТИРИШГАНКАН.\nabu imron → 07.01.2014 йил\nbu bilan e 322 e 433 har hil e moddalar bor mahsulotlarni esa buladi halol demoqchimisiz birodar\nХочу в Медину → 09.01.2014 йил\nAssalamu alaikum. Abu Imron, aitinizchi E 322 433 moddalar bor mahsulat haram ekani kai erda iazilgan?\nabu imron → 10.01.2014 йил\nsahobalar eyishgan pishloqda jelatin buganmidi\nabu imron → 13.01.2014 йил\nValeykum assalom varohmatulloh birodar halol. org da busa kere yana tekshirib kuraman bu moddalani insonga zarari borligini hatto boshqa dindagi kishilar tasdiqlab turishibdi\nAdministrator → 13.01.2014 йил\nБиз сиз эслаб ўтган саҳифани суянишга арзигулик манба деб ҳисобламаймиз. Имкон бўлса бирор ишончли аҳли сунна уламоларининг сўзларидан нақл қилсангиз. Баракаллоҳу фийкум!\nХочу в Медину → 13.01.2014 йил\nAssalamu alaikum Uzbek birodarlar. Man inogda iuk kopincha sizlarni tushinmaiman, nimaga kereaksiz savollarni kuiasizlar? Osobenno, abu Imron, Iana bir marta ukip chikinizchi materialni.Hammasi tushitirilgan ku. Vi lutche raduites cho est takoi sait alhamduliLLah, tem bolee na uzbekskom, soval kuigancha Tavhidni urganin birodar. U vas v strane net takoi vozmojnosti poluchit znania, kak raz etot horoshi sait. Agar Tavhidti juda iakshi bilaman dep uilasaniz to oshibaetes. Davaite, modertor prigotovte neskolko voprosov pro Tavhid. Komu delat nechego pust otvechaiut na eti voprosi. Iltimos mani kechiringizlar esli u menia mnogo oshibok.Man uzbekcha iakshi bilmaiman, Kozakstonnanman.\nabu imron → 16.01.2014 йил\nvaleykum assalom qozoq birodar men ham tushunib turibman aslini yuqotsa hukm uzgarishini,.. Adminstrator birodar man aytgan halol org daginga suyanib bulmasa sizda haqiqattan jelatin eki e 322 moddalani tarkibi najosatdan boshqa hukmga utishligi haqida sizda hujjat bormi uni tekshirgan insonga zararsiz degan fakt eki manba bormi man bu bilan tortishmoqchi emasman bu maqolani uqigandan keyin bazi birodarlarimiz juda kup import mahsulotlarini tashanmay eydigon bup qolishdi man ulaga tushuntirdim harom bumasa ham shubhaliku ahir shubhalardan chetlashish kerakku biz kofirlani mahsulotini yemasdan yasholmaymizmi bilol roziallohu anhu dedilar bir tomchi hamr tushgan hovuz eki ( quduq) tepasiga qurilgan. minorada azon aytmayman\nAdministrator → 16.01.2014 йил\nНарсалар аслида пок ва ҳалолдир. Агар бирор маҳсулотни биров ҳаром демоқчи бўлса, у одам бу учун далил келтириши керак. Бировга мана бу ҳаром, акс ҳолда ҳалол десанг далил келтир дейиш хато. Даъвогар далил келтириши керак, акси эмас.\nСиз Е моддаларини ҳаром демоқчи бўлсангиз ишончли манбадан далил келтиришингиз керак бўлади. Акс ҳолда Аллоҳ ҳалол қилган нарсани ҳаром қилиб қўйган бўласиз. Бу иш ниҳоятда хатарлидир.\nЭнди сиз қалбингизда бу маҳсулот ҳалол эканига шубҳа қилиб, эҳтиёт ва тақво жиҳатидан ундан четлашмоқчи бўлсангиз, бу сиз учун яхши. Бироқ сиз бу нарсани бировдан талаб қилишга ҳаққингиз йўқ ва сиз каби йўл тутмаганни тақвосиз дея қарашингиз мумкин эмас.\nҲаммаси тушунарли бўлди деб умид қиламан.\nbilol roziallohu anhu dedilar bir tomchi hamr tushgan hovuz eki ( quduq) tepasiga qurilgan. minorada azon aytmayman\nМана бу сўзларни кўп такрор қилдингиз. Бу сўзлар аслида Билол розияллоҳу анҳудан саҳиҳ йўл билан ривоят қилинганми, асар манбасини келтира оласизми?\nсолих → 10.03.2014 йил\nассалому алайкум! демак биз чучка боксак булади\nэканда? уни ейиш ва кийиниш (терисини ишлатиш) учун эмас, балким желатин килишлик учун.


ҚАРОҚЧИНИНГ ҚОРА ҚИСМАТИ… - 13 Сентября 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2019 » Сентябрь » 13 » ҚАРОҚЧИНИНГ ҚОРА ҚИСМАТИ…\nУ онаси билан ёлғиз яшарди. Айтишларича, отаси бошқа аёлни деб оиласидан воз кечган экан. Лекин Пронин ҳамма қатори боғчага, кейин мактабга борди. Ҳаёти тенгқурлариники каби осуда, бахтга қоришиқ эди. Кунларнинг бирида нима бўлди-ю, у яшаб турган уй ёниб кетди. Ҳаммаёқ алғов-далғовга айланди. Шўрлик онаси азбаройи қўли юпқалигидан Пронинни интернатга беришга мажбур бўлди. 1983 йили ўрта мактабни тамомлагач, авточилангар бўлиб ишга жойлашди. 1986 йили уни армия сафига чақиришди. Ҳарбийда бўлинма командири бўлди, бир нечта мақтов ёрлиқлари ҳам олди. Ҳарбийдан қайтгач, алоқа бўлимига ҳайдовчи бўлиб ишга кирди, уйланди. Ўғилли бўлди…\nИккинчи марта у турмуш қурган аёлнинг 9 яшар қизчаси бор эди. Шу уйда хотинининг жияни ҳам яшарди. Бир куни Олег ўша йигитчага дўконга чиқиб ароқ олиб келишини тайинлади. Ўсмир чиқиб кетгач эса, 9 яшар ўгай қизининг номусига тегди. Қизалоқ аранг унинг қўлидан чиқиб ташқарига қочди. Лекин кеч эди. Олег бу қизалоқнинг умрини хазонга айлантириб бўлганди.\nБу ҳам етмагандек, Пронин жиноятларини беркитиш мақсадида қонюқи чойшабларни ювиб кўрди. Фойдаси бўлмади. Хотинининг жияни олиб келган ароқ элтибди. Ухлаб қолди. Жиноятчини кейинроқ милиция ходимлари уйғотиб бўлимга олиб кетди.\nБу жинояти учун Пронинни 12 йил муддатга озодликдан маҳрум этишди. Жазони кучайтирилган режимли колонияда ўташи белгилаб қўйилди.\nКўпчилик ҳайрон эди.\n«Бу аёлнинг эси жойидами ўзи? — дейишарди ўзаро. — Келиб-келиб жиноятчи, маньякка турмушга чиқди-я! Нега? Жиноятчини тушунса бўлади. Текин овқат, учрашув, висол, иссиқ меҳмонхонада озми-кўпми вақт ўтказади. Унга бошқа нарса керак эмас…»\nОктябрь ойида турмадан озод бўлган Пронин хотини Надянинг хонадонига қадам қўйди. Аёл ўзида йўқ мамнун эди. Хуурсандлигидан югуриб-елиб эрига янги кийимлар, пойафзал олиб берди. Кўнгли тусаган овқатларни пишириб чарчамади. Орадан кунлар, ойлар ўтаверди. Пронин эса ҳануз Надя ишлаб топган пуллар эвазига яшашда давом этар, бирор арзирли иш топиб оила боқиш ҳақида ўйлаб ҳам кўрмасди.\n— Илтимос, бирор иш топайлик, — сизга дерди гоҳида Надя. — Бир ўзимга рўзғор тебратиш оғирлик қиляпти.\nОрадан ҳеч қанча вақт ўтмай, Олег номуси булғаниб, бир аҳволга келган Дашани ташлаб ташқарига қочди. Маълум бўлишича, юқори қаватдаги квартиралардан бирининг эшиги очилиб кимдир пастга туша бошлаган экан.


КХШТга аъзо уч мамлакат контингенти Қозоғистонни тарк этди — Sof.uz\nЖАҲОН 354,814,531 281,723,027 5,622,044\nКХШТга аъзо уч мамлакат контингенти Қозоғистонни тарк этди\n14.01 14:13 154 Жаҳон\nКХШТнинг Қозоғистондаги Арманистон ва Тожикистон тинчликпарвар кучлари Россия ҳарбий космик кучларига қарашли ҳарбий-транспорт авиациясининг тўртта самолётида ватанига қайтарилди, деб хабар бермоқда РИА Новости мухбири.\nИл-76 самолётлари Алмати аэропортидан учиб кетган. Арманистонлик ҳарбийлар учта самолётда, тожикистонлик аскарлар бир самолётга учган, чунки улар Қозоғистонга ҳарбий техникалар билан келмаганди, дейилади хабарда.\nБундан сал аввалроқ ИЭЦ-2 станциясини қўриқлаётган Қирғизистоннинг аскарлари уйига қайтишган эди.\nКХШТ тинчликпарвар кучларининг Қозоғистондаги амалиётларида Россия, Беларусь, Арманистон, Қирғизистон ва Тожикистон контингентлари иштирок этди. Улар мамлакатдаги стратегик муҳим объектларни қўриқлашган. Маълум қилинишича, Арманистон контингенти "Аксай" нон комбинати ва "Дружба" насос станцисини, тожикистонлик тинчликпарвар кучлар Алматидаги ИЭЦ-1 станциясини қўриқлаган.\n13 январь куни КХШТнинг Қозоғистондаги амалиётлари муваффақиятли якунлангани ҳақида эълон қилинди.\nКеча, 19:10 176 Ўзбекистон


АҚШ учоқлари берган зарба оқибатида Ҳилмандда 30 одам ҳалок бўлди\n26 ноябр 2020, Тошкент вақти: 10:06\nГармсир тумани манзараси.\nАфғонистон расмийлари АҚШ ҳарбий ҳаво кучлари Ҳилманд вилоятидаги жанггарилар манзилларини бомбардимон қилганини ва бунинг оқибатида тинч аҳоли вакили бўлган камида 30 нафар одам ҳалок бўлганини билдирди.\nРасмий хабарда айтилишича, НАТО таркибидаги АҚШ қўшинлари 27 ноябрь куни Гармсир туманида Толибон манзилларига ҳаводан зарба берган.\nҲилманд вилоят ҳокими Муҳаммад Ясин Хон ҳарбийлар бомбардимон қилинаётган ҳудудда тинч аҳоли ҳам мавжудлигидан бехабар бўлганини айтмоқда.\n“Ҳужум пайтида жанггарилар билан бир қаторда тинч аҳоли ҳам ҳалок бўлди. Толиблардан 16 киши ўлдирилган”, деди ҳоким.\nАйни пайтда тинч аҳоли вакилларининг ҳалок бўлгани юзасидан тергов-суриштирув ишлари олиб борилмоқда.


21:00 / 08.03.2019 1821 pdf Ўқиш режими + -\n«Шайх» дегани «ғайбдан хабар берадиган зот» дегани эмас. Бал-ки «кишиларни ғайбни Аллоҳ таолодан бошқа ҳеч ким билмаслигига эътиқод қилишга чақирадиган устоз» деганидир.\n«Шайх» дегани «ўз муридларини қиёмат куни шубҳасиз қутқа-риб оладиган зот» дегани эмас. Балки «уларни қиёмат куни учун бу дунёда тайёргарлик кўришга ўргатадиган устоз» деганидир.\n17:45 / 08.03.2019 2113\n07:30 / 09.03.2019 3114\n3068 20:09 / 09.11.2018\n2144 05:00 / 28.02.2017\nБу иш қайси асосда бўлиши лозимлиги Қуръони каримнинг Тавба сурасида қуйидагича баён қилинади .Ҳар жамоадан бир нафар тоифа бўлсайди. Улар динни чуқур давоми...\n1821 13:30 / 29.03.2019\n1451 18:02 / 05.11.2018


5 oy oldin Behzod 296\nОвоз чиқармай, ичингизга йиғлаганмисиз? Жондан азиз кўрган одамингиз сизга туҳмат қилганида юрагингиз қаъридан келаётган овозга қулоқ тутганмисиз ҳеч? Идеал деб билган одамингиз “робот” чиқиб қолса-чи? Сиз адолатли деб билган қонун сизни ҳимоя қилолмаса, унда нима қиласиз?\nБолалигимда энг адолатли “қозикалоним” ота-онам бўлган. Оилада майда-чуйда уруш, гина-кудуратлар, айтди-айтдилар, оилавий юмушларнинг тақсимланиши… ҳамма-ҳаммаси ота-онамнинг тарозисига тортилиб, кейин рўй берарди. Нимадир бўлиб, онам ноҳақ койиганларида ичимдаги қиз эрталабгача уввос солган эди. Эҳтимол, у менинг ичимдаги адолатга ташна тириклигимдир, эҳтимол, ноҳақликка дош беролмаган виждонимдир.\nБироқ виждонимнинг ҳаммадан кўпроқ йиғлайдиган, азобланадиган битта хотираси бор: бола эдим. Онам мушукдан жуда қўрқарди. Қишлоқ жойи дайди сичқонларни ушласин деб отам уйда мушук сақларди. Мушук жонивор, онам ундан ҳайиқишини билганми, ё бошқа сабаб, қўшнимизнинг уйига бориб бола очибди. Бир пайт қўшни хола бир идишда 5-6 та янги кўз очган мушук болани кўтариб келиб қолди. Онам эса уни кўриши билан рангги қув ўчиб чинқираб юборди. Онамнинг қўрқувдан қув ўчган қиёфаси ва беозор мушук болалари ҳали-ҳануз кўз олдимда турибди. Беш ёшлар атрофида эдим. Мен учун ўшанда онамни хурсанд кўришдан ортиқроқ қувонч йўқ эди. Ўйлаб-нетиб ўтирмай мушук болаларини олдиму, ариқ тўла сувга ташлаб юбордим. Эндигина туғилган мушук болалари қўллари билан сувни пармалай-пармалай оқиб кетишди. Буни ўйласам ҳалигача озор тортаман, болалигимнинг юзини шувит қиламан, беайб жониворларни ўйлаб азобланаман. Энг ёмони тимдаланиб кетган виждонимнинг иҳрашларига дош беролмай қоламан.\nКатта бўлдим. Беозор мушук болаларини оқизиб юборганим каби менинг ҳам ичимдаги энг гўзал туйғуларимга жаллодлар топилди. Туҳматга учрадим, фитна ва риёга дуч келдим, баъзан овозимни баландлатиш керак бўлган жойларда ҳам пастлатдим. Тақдир ошу овқатини мен хоҳлаган эмас, ўзи хоҳлаган идишда олиб келиб олдимга қўйди.\nОтасига, онасига, гулдай хотинига, фарзандига зулм қила туриб ҳам хотиржам ухлаб, сокин уйғонаётган одамлар бор. Ўз айбларини бемалол бировнинг гарданига юклаб йўлида давом этадиган, ёши бир жойга борганда ҳам туҳматдан ва зулмдан тоймайдиган, ибодатдан қурган иморатини хас-хашак билан тўлдираётганлар озми?\nҚўқонлик бир танишим ёлғиз ўзи ажрашган эридан алимент олмай икки нафар фарзандини катта қилгунча она сути оғзидан келганини гапириб берди. Аёл-ку, болаларни катта қилибди, бироқ ота бўлмиш эркакнинг виждони-чи, гунгмикан, садо бермасмикан, деган ўйларга боради одам? Бундай лаҳзаларда ўт ўчириш машиналари янглиғ чинқираблар юбормайдими, виждон деганлари?\nҲа, яна бир танишим эридан қарз олиб, ҳар икки гапнинг бирида эри қарзимни бер деб ёқалаб юрганини гапиради, яна бири аёли кундалик эҳтиёжлари учун пул сўрайверганидан хотинидан ажралган. Дунёнинг ишларига ҳайрон қоламан, ҳайронлар қоламан. Виждон деган халойиқнинг овозига тўлиб кетмайдими, ичингиз, азиз одамлар?!.\nPrevious Бўри билан “қариндош” одам ёхуд ўттиз бир марта илон чаққан морбоз\nNext Классик кўринишдаги бизнес ёхуд Кремний водийси ер шарини битта тугма атрофида жамлади